Taj srećni petak 13.\nTags: zbog toga sobom nosi ovaj dan\nMnogi smatraju da je Ovaj Dan malerozan i da sa Sobom Nosi nagoveštaj zla, zbog takozvane loše karme. Zbog Toga odlučuju da ne ustaju iz kreveta sve dok ne osvane spasonosna subota – četrnaesti. Stručnjaci objašnjavaju da oni koji imaju pravi strah od ovog datuma prolaze kroz razne oblike krize, od blage napetosti do napada panike, plašeći se da će ih negde “zaskočiti” neki baksuzluk.\nIstraživanja pokazuju da se u većini kompanija toga dana izbacuje 13. stolica na sastanku. Iznenađuje i podatak da trećina od 2.068 ljudi, koliko je učestvovalo u britanskom istraživanju pre pet godina, povezuje broj 13 isključivo sa nekom nesrećom.\nOd straha od ovog kobnog dana (koji se inače naziva “paraskevidekatrijafobija”) u Americi boluje između 17 u 21 milion građana. U američkoj državi Severna Karolina naučnici su izračunali da ta zemlja gubi svakog petka – trinaestog od 800 do 900 miliona dolara zbog toga što ljudi izbegavaju da tada rade ono što im inače spada u svakodnevicu. To su odlično iskoristili Centar za upravljanje stresom i Institut za fobije, koji su počeli da savetuju klijente kako da savladaju strah od petka trinaestog.\nOnima kojine veruju u zvaničnu medicinu može poslužiti jedan od narodnih nepisanih pravila za razbijanje prokletstva koje sa sobom nosi petak 13. Tako osoba koja smatra da joj se tada dešavaju loše stvari mora da se popne na vrh planine ili visoke zgrade i tamo spali svoje pocepane čarape.\nSa druge strane, mnogi veruju da petak trinaesti donosi isključivo sreću i da je to ključan dan za upoznavanje osobe koja će vam “zavrteti” pamet.Zato mnoge dame željno iščekuju ovaj dan i nadaju se da će sresti onog pravog!\nDošao je i taj strašan dan: Zašto se plašimo petka 13og?\nProbajte da izgovorite: Znate li šta je “Paraskevidekatriafobija”?


Postavio Yucom - 17/07/2019 Aktuelno, Saopštenja\nPredsednici Narodne skupštine, Maji Gojković i\nPredsedavajućem 14. sednicom Narodne skupštine, Vladimiru Marinkoviću\nSprečite govor mržnje i zloupotrebu prava iz Poslovnika Narodne skupštine!\nNaime, na četrnaestom vanrednom zasedanju Narodne skupštine Republike Srbije, narodni poslanik Vojislav Šešelj dobio je reč na početku zasedanja po članu 287. Poslovnika Narodne skupštine. U svom izlaganju, Vojislav Šešelj je tražio izmene Krivičnog zakonika Republike Srbije, pritom grubo vređajući i omalovažavajući novinarku dnevnog lista Danas, Snežanu Čongradin, aktivistkinje Stašu Zajović i pokojnu Biljanu Kovačević Vučo, kao i organizacije civilnog društva Inicijativa mladih za ljudska prava i Žene u crnom.\nKako se u konkretnom slučaju obraćanja Vojislava Šešelja nije radilo o traženju obaveštenja i objašnjenja iz člana 287. Poslovnika Narodne skupštine, već je govornica Narodne skupštine Srbije grubo zloupotrebljena da bi se širio govor mržnje i vređala lica koja se zalažu za poštovanje vladavine prava i međunarodnih obaveza koje je Srbija na sebe preuzela, u konkretnom slučaju je očigledno da se radi o zloupotrebi prava propisanih Poslovnikom Narodne skupštine.\nČlan 107. Poslovnika Narodne skupštine propisuje i da je govornik dužan da poštuje dostojanstvo Narodne skupštine. Narodni poslanik, Vojislav Šešelj, koji bi trebalo da bude jedan od nosilaca ugleda Narodne skupštine, svojim izlaganjem diskreditovao je i vređao novinarku i braniteljke ljudskih prava i širio govor mržnje, kao oblik diskriminacije izričito zabranjen Ustavom Republike Srbije i Zakonom o zabrani diskriminacije. Ovo nije prvi put da svojim govorom Šešelj podstiče diskriminaciju, mržnju ili nasilje protiv lica ili grupe lica, uznemiravajući i vređajući dostojanstvo ovih lica, čime se stvara atmosfera linča u društvu, ali i narušava sloboda izražavanja i sloboda udruživanja. Ovakve izjave ne samo da narušavaju ugled Narodne skupštine, nego se njima otvoreno krše Ustav i Zakon.\nPodsećamo i da je u skladu sa članom 109. Poslovnika Narodne skupštine, narodni poslanik, Vojislav Šešelj, morao biti sankcionisan zbog upotrebe uvredljivih izraza, ali i zloupotrebe Poslovnika, budući da u svom izlaganju nije tražio objašnjenje ili obaveštenje od predsednika Narodne skupštine, niti bilo kog drugog organa, već je iskoristio govornicu narodne skupštine za širenje govora mržnje. Ukoliko ovakva vrsta govora ne bude adekvatno sankcionisana u budućnosti, Narodna skupština će javnosti pokazati da stoji iza reči Vojislava Šešelja i odobrava govor mržnje za skupštinskom govornicom.\nU najnovijem Izveštaju Evropske komisije konstatovao je da vlasti u Srbiji moraju reagovati brzo i javno osuditi svaki govor mržnje i pretnje usmerene protiv novinara kako bi se osigurala sloboda izražavanja u Srbiji. Izveštaj takođe navodi da je neophodno uložiti napore da bi se postigla saradnja između civilnog društva i državnih oragana, jer nevladine oraganizacije igraju ključnu ulogu u podizanju svesti o građanskim i političkim pravima u klimi koja nije otvorena za kritiku sa negativnim izjavama koje su dali vladini zvaničnici i odjeknuli od strane medija o civilnom društvu u celini. Tolerisanje ovakvih istupa u Narodnoj skupštini usmerenih protiv novinara i organizacija civilnog društva ne može doprineti procesu pridruživanja Srbije Evropskoj uniji.\nPotrebno je istaći i da Srbiju obavezuje i Deklaracija o pravima i odgovornostima pojedinaca/ki, grupa i društvenih organa u unapređivanju i zaštiti univerzalno priznatih ljudskih prava i osnovnih sloboda kojom se garantuje pravo pojedincima i organizacijama na zaštitu države u ovakvim slučajevima, i da bi njeni zvaničnici trebalo da kreiraju pogodno okruženje za branitelje i braniteljke ljudskih prava.\nDodatno napominjemo i da je trenutna situacija mogla biti sprečena da je ranije postupljeno u skladu sa stavom 3 člana 88. Zakona o narodnim poslanicima kojim je propisano da poslaniku mandat pre isteka vremena na koje je izabran prestaje u slučaju da je pravosnažnom sudskom odlukom osuđen na kaznu zatvora bezuslovno u trajanju od najmanje šest meseci. Vojislav Šešelj osuđen je od strane Mehanizma za međunarodne krivične sudove na kaznu od deset godina zatvora za podsticanje progona, deportacije i prisilno premeštanje civila 1992. godine, što je stvorilo uslove za primenu pomenutog člana po izricanju pravosnažne presude.\nOčekujemo da, u skladu sa svojim nadležnostima, učestvujete u održavanju reda na sednicama Narodne skupštine i sprečite svako grubo kršenje Poslovnika, te opomenete i sankcionišete svaki vid govora mržnje, budući da se time stvara atmosfera linča i netrpeljivosti u društvu i ozbiljno narušava već ugrožen ugled Narodne skupštine Srbije.\n17.jula 2019. godine


Chieftec ELP-600S 600W Element Series - KupujemProdajem\nKompjuteri | Desktop > Napajanja > ID oglasa: #87800426 (Obnovljen: pre nedelju dana)\nChieftec ELP-600S 600W Element Series\nGARANCIJA 3 GODINE! Kupac dobija fiskalni racun i garanciju! Moguce placanje preko racuna firme!\nJako odgovorno i na vreme sve svaka cast\nBrza i odlična saradnja, sve preporuke za člana!\nMSI B550M-A PRO Soket AM4\nASUS 27" VG278QR 165Hz 1ms G-Sync FeeeSync\nSve pohvale za ovog clana. Brz i korektan dogovor\nNZXT H510 Flow crno CA-H52FB-01\nEkstra sadadnja, strpljiv i rad da odgovori na svako pitanje. Clan za svaku preporuku.


Закон о електронском документу донео велике уштеде - Врњачка Бања\nZakon o elektronskom dokumentu doneo velike uštede\nHome > Poslovne vesti > Zakon o elektronskom dokumentu doneo velike uštede\nPosted on 14. septembra 2016. 14. septembra 2016. by Nikola Beloica\nDonošenje zakona o elektronskom dokumentu, elektronskoj identifikaciji i uslugama od poverenja u elektronskom poslovanju, doneće velike uštede privredi i državi.\nTo je zaključeno na Javnoj raspravi o nacrtu tog zakona održanoj u Privrednoj komori Srbije (PKS).\nSekretarka Udruženja za informatiku i elektronsko poslovanje PKS-a Jelena Jovanović rekla je novinarima da će potpunom primenom tog zakona biti omogućeno da privredni subjekti i građani potpuno elektronskim putem komuniciraju sa državom.\nOna je kazala da će se uštede videti kroz smanjenje redova na šalterima, jer više neće morati da s papirnim dokumentima dokazuje rođenje ili venčanje.\n“Donošenjem ovog zakona biće omogućeno i da se dokumentacioni materijal koji nastaje pri poslovanju svakog privrednog subjekta dugotrajno čuva, odnosno biće omogućeno njegovo arhiviranje u elektronskom obliku”, kazala je Jovanovićeva.\nPrema njenim rečima, najbolji primer koji pokazuje koliko je elektronsko arhiviranje značajno za uštede državi je podatak da je centralna pisarnica državnih organa pre četiri godine imala više od 400 kilometara arhivske građe dokumenata.\n“Za jedno preduzeće koje ima više od 250 radnika ušteda elektronskog arhiviranja je jedna ogromna hala koja im je sada potrebna i gde se čuvaju papiri, štedi se i struja, a nema izdataka i za ljude koji treba da čuvaju tu halu 24 sata dnevno”, navela je Jovanović.\nJavna rasprava o Nacrtu zakona o elektronskom dokumentu, elektronskoj identifikaciji i uslugama od poverenja u elektronskom poslovanju, sprovodi se u periodu od 7. do 30. septembra 2016. godine.


Vlada Posavskog kantona izjednačila naknade zaposlenim majkama - Istinomjer\nVlada Posavskog kantona izjednačila naknade zaposlenim majkama\nPremijer Posavskog kantona, Marijan Klaić sredinom augusta ove godine najavio je da će Vlada ovog kantona ukloniti diskriminaciju porodilja donošenjem Uredbe o porodiljnim naknadama svim zaposlenim majkama.\n„Kao dužnosnik Vlade Županije Posavske i kao čovjek koji sam cijeli život proveo na ovom prostoru i sa ovim ljudima, ne mogu dopustiti da jedno dijete nezaposlene majke primi 1.000 KM ukupne pomoći od županije godišnje, što je došlo na svijet, a da proračun te iste županije plaća za neko drugo dijete i do 30.000 KM godišnje. A ono što je najgore jeste to da upravo oni koji imaju najviša primanja, a to su uposleni u pojedinim javnim poduzećima, putem pohlepnih tužbi, potražuju od proračuna Županije Posavske i do 50.000 KM godišnje za samo jednu svoju porodilju“, kazao je Klaić. (14.08.2015.)\nU drugoj polovini septembra, Vlada Posavskog kantona usvojila je Uredbu koja na jedinstveni način regulira pitanje porodiljnih naknada zaposlenim majkama.\n„Iznos od 80 % plaće, koji od sada jamči Vlada Županije Posavske, svakoj zaposlenoj porodilji u trajanju od 12 mjeseci, glavni je poticaj majkama da od sada hrabro koriste plaćeni porodiljni dopust i odluče za rađanje, ali i glavno jamstvo vraćanja majki na posao na kojem su radile nakon isteka godine dana“, pojasnio je predsjednik Vlade Posavskog kantona Marijan Klaić nakon održane sjednice.\nS obzirom je Uredba o porodiljnim naknadama usvojena za nešto više od mjesec dana od kada ju je Klaić najavio, njegovo obećanje Istinomjer ocjenjuje kao ispunjeno.


NATO: Srbiju smo bombardovali bez odobrenja UN! : Nadlanu.com\nNATO: Srbiju smo bombardovali bez odobrenja UN!\nObjavljeno 13. apr 2014. / 14:45:34\nPrvi put javno priznanje / Foto: Darko Dozet / Wikimedia commons\nNikada do sada zvaničnici NATO i zemalja članica nisu prihvatali tvrdnju da su bombardovanjem Srbije 1999. prekršili međunarodno pravo i Povelju UN jer je napad započet bez dozvole Saveta bezbednosti UN, iako su, upravo povodom ukrajinske krize, neki političari i bivši državnici članica NATO to priznali kao činjenicu.\nTužba u Hagu i otcepljenje Kosova\nNATO u saopštenju konstatuje i da je “proces koji je doveo do proglašenja nezavisnosti Kosova trajao godinama, i obuhvatao širok proces pod voćstvom Ujedinjenih nacija i Kontakt-grupe (u kojoj je bila i Moskva), što Rusija ignoriše”.\nNAKON SKANDALOZNOG VICA: Bojan Gaćeša se oglasio nakon…\nMONSTRUOZAN CRNI HUMOR: Bojan Gaćeša ismevao Milicu Rakić,…\nPosle bombardovanja Srbije, kaže se u saopštenju, misija Kfor pod rukovodstvom NATO, “u kojoj je prvobitno bila i Rusija, bila je pod mandatom UN (Rezolucija 1244 Saveta bezbednosti)”.\n“To je dovelo do skoro deset godina diplomatskih napora, po ovlašćenju UN, da bi se našlo političko rešenje i uredio konačni status Kosova, kako je to predviđeno Rezolucijom 1244 Saveta bezbednosti”, piše u dokumentu NATO koji time odgovara na tvrdnju Moskve da su mnoge članice NATO priznale jednostrano proglašenu nezavisnost u Prištini i otcepljenje Kosova od suverene, međunarodno priznate države Srbije.\n“Kosovska operacija je vođena posle iscrpne rasprave cele međunarodne zajednice koja se bavila tom dugotrajnom krizom”, kaže NATO. S druge strane, “na Krimu, gde nije bilo dokaza krize, niti pokušaja da se pregovara o bilo kojem obliku rešenja, Rusija je zaobišla celu međunarodnu zajednicu, uključujući UN, i jednostavno okupirala deo teritorije druge zemlje”.\nNATO u saopštenju opovrgava i stav Moskve da je savetodavno mišljenje Međunarodnog suda pravde o proglašenju nezavisnosti Kosova, bilo “presedan za takozvanu deklaraciju o nezavisnosti Krima” i njegovo potonje prisajedinjenje Rusiji.\nNATO naglašava da je taj sud “jasno izneo da to njegovo mišljenje nije presedan”, jer je bio pozvan da odgovori na “ ‘usko i specifično’ pitanje o nezavisnosti Kosova koje ne obuhvata šire pravne posledice te odluke”.\nMeđunarodni sud pravde je uz to, navodi NATO, predočio da bi šire pravne posledice te odluke postojale “da je bilo ili da je moglo biti nezakonite upotrebe sile”, a primer takve upotrebe sile “bila bi invazija i okupacija susedne zemlje - a to je upravo ono što je Rusija učinila (na Krimu)”.\nReferendum na Krimu neustavan\nNATO podvlači da je “takozvani referendum” na Krimu održan 16. marta, bio protivan Ustavu Ukrajine i da ga je za samo par nedelja organizovalo “samoproglašeno rukovodstvo Krima, koje je na vlast postavilo osoblje oružanih snaga Rusije, nakon zauzimanja vladinih zgrada”.\nU saopštenju je naglašeno i da nije tačna tvrdnja Moskve da je NATO nastojao da Rusiju gurne u stranu, već da je, naprotiv, još od 1990. godine s njom sarađivao kroz Savet NATO-Rusija.\nAtlantski savez tvrdi da nisu tačni ni navodi Moskve da su vođe SAD i Nemačke posle raspada Sovjetskog saveza i pristanka Moskve na ujedinjenje dve nemačke države, obećale da neće proširivati NATO zemljama bivšeg sovjetskog bloka, niti tamo postavljati NATO baze, naoružanje i vojsku.\nTakođe se kaže da je NATO nudio Rusiji učešće u postavljanju “raketnog štita” u Evropi od mogućeg napada Irana i Severne Koreje, što je Moskva odbijala, tvrdeći da to vojno ugrožava ruske strategijske interese.\nSaopštenje možete u celosti pročitati ovde.


Zvizdić: Zašto će ostavke podnijeti samo ministri iz SBB-a, a ne svi imenovani na neke funkcije - Klix.ba\nKomentar Zvizdić: Zašto će ostavke podnijeti samo ministri iz SBB-a, a ne svi imenovani na neke funkcije\n17.11.2017. u 18:55\nKomentarišući najavu SBB-a o povlačenju iz vladajuće koalicije, odnosno ostavki na ministarska mjesta u Vladi FBiH i Vijeću ministara, Denis Zvizdić je rekao da mu nije jasno zašto samo sa dva nivoa.\n"Zašto samo sa nivoa BiH i FBiH, a ne u tri kantona u kojima su isto u koaliciji sa SDA? Također ne znam ni zašto samo ministri, a ne i direktori, upravni odbori i drugi imenovani na različite funkcije", upitao je Zvizdić.\n"Ne postoji nijedan akt u BiH kojim je pokrenuto pitanje priznanja Kosova da bi na bazi njega Srbija mogla na ovakav način reagovati", kazao je Zvizdić.\nOn je istakao da se zbog rigidnog viznog režima BiH s Kosovom, gubi najmanje 50 miliona KM na godišnjem nivou na mogućnosti izvoza.\nPredsjedavajući Vijeća ministara naglasio je da bi svi na zapadnom Balkanu trebalo da rade na jačanju međusobne saradnje, poštovanju i uvažavanju teritorijalnog integriteta i međunarodnopravnog subjektiviteta svake od zemalja, te projektima pomirenja jačanja povjerenja.\nDenis Zvizdić: Odluku o privremenom finansiranju smo usvojili za 20 sekundi\n23.07.2019. u 15:39\nSve ima svoju cijenu 920\nprije 17h 164\nNa parkingu 123\nprije 1h 22m 63\nprije 19h 21m 48\nprije 19h 14m 211


Categories Fitness, Kada, gdje, s kim…, PROMO, ZDRAVLJE\nPrva edukacija iz funkcionalnog treninga pod nazivom “Certified Functional Trainer – Level 1” održana je proteklog vikenda u trening centru Pro-Fit Health. Strength and Conditioning (PFHSC), a u ime Perform Better Europe vodio je Eberhard Schloemmer, vodeći edukator ove institucije.\nU edukaciji su, osim trenera iz Bosne i Hercegovine, učestvovali i treneri iz regiona (Crna Gora i Srbija), ali i iz Francuske. Edukacija je bila dominantno praktičnog karaktera, uz predstavljanje najnovijih dostignuća i znanja iz oblasti pripreme mekih tkiva za trening, aktivacije i mobilizacije, kao ostalih segmenata funkcionalnog treninga, uključujući i oporavak.\n“Ovom edukacijom najavljujemo uspostavljanje partnerstva sa Perform Better Europe, evropskim liderima u oblasti funkcionalnog treninga, koja ima za cilj da trenerima ali i fizioterapeutima i svima drugima, čiji rad je od ključnog značaja za razvoj sporta i zdravih načina treniranja u BiH, damo mogućnost da usvajaju najsavremenija znanja iz ove oblasti, i na taj način doprinesemo razvoju sporta u BiH”, rekao je Almir Maljević, suvlasnik i jedan od trenera u PFHSC.\n“Kao neko ko se prilično dugo, i prilično intenzivno, bavi sportom, učestvovao sam u velikom broju edukacija. Na ovu edukaciju sam se prijavio jer sam tokom saradnje sa kolema u PFHSC vidio, i na svom tijelu osjetio, efekte funkcionalnog treninga, koji se zaista razlikuje od uobičajenog treninga u teretani. Teoretska i praktična znanja, koja sam tokom vikenda usvojio, biće od koristi kako meni lično, tako i svima koje treniram”, izjavio je Erol Mujanović, direktor udruženja “Marathon” Sarajevo i jedan od trenera u Klix Školi trčanja.\n“Prateći rad i pristup trenažnom procesu vodećih stručnjaka u Sjedinjenim Američkim Državama, Kanadi i Evropi, i primjenjujući osnovne principe funkcionalnog treninga u svom radu, mi smo u proteklih nekoliko godina doprinijeli obaranju velikog broja rekorda BiH u različitim individualnim sportovima, prije svega u atletici, plivanju i brzom klizanju. Takođe, u saradnji sa ljekarima i fizioterapeutima, doprinijeli smo uspješnom oporavku velikog broja povrijeđenih sportista, koji danas osvajaju medalje na domaćim i međunarodnim takmičenjima. Sve to, uključujući i rezultate koje svakodnevno ostvarujemo u radu sa klijentima, koji imaju bolove u vratu, leđima, kukovima, koljenima… pogotovo kada su upitanju djeca koja se ubrzano razvijaju, a premalo se kreću, stvorilo nam je obavezu da učinimo sve što možemo da se što veći broj trenera i fizioterapeuta edukuje u ovoj oblasti, usvoji nova, savremena znanja, primijeni ih u svom radu sa klijentima”, kaže Adnan Maljević, direktor i glavni trener u PFHSC.\n“Inače sam iz Francuske, ali trenutno kao fizioterapeut radim u jednoj klinici u Kuvajtu. Na preporuku svog kolege Aleksandra Petrovića, koji je trener za snagu i kondiciju reprezentacije Srbije u odbojci, došla sam u Sarajevo da, u sklopu PFHSC trening centra proširim svoja znanja. Moderni sport ali i problemi sa kojima se susreću ljudi koji se ne bave sportom, a imaju različite probleme i bolove, traži kontinuiranu, direktnu i intenzivnu saradnju trenera i fizioterapeuta. Ovo mi je bila izuzetna prilika da se usavršavam, oduševljena sam edukacijom, i jedva čekam edukaciju ‘Certified Functional Trainer – Level 2′”, izjavila je Marie Molinie.\nPrethodni članak: Kada on odbija seks…\nSledeći članak: Stresan posao opasniji je za muškarce nego za žene?


(VIDEO) ANKETA: Da li ste se privikli na izmenjen saobraćaj u centru Beograda? - Informer\nM. Rebić | 11. 04. 2019.\nDruga faza rekonstrukcije trga Republike u Beogradu počela je 1. aprila\nPitali smo vas kako se snalazite otkako se promenjenom režim saobraćaja.\nBeograd Fudbal saobraćaj Trg Republike autobusi\n23:05 Sport 0\n13:18 Vesti 0\nJedno prosto pitanje za sve one kojima smeta ulaganje u Beograd, grad sa velikom dušom, o kojoj prićaju svi posetioci Beograda, ili će mo da postanemo kasaba u kojoj će vladati primitivci koji misle da su bogom dani i da su njihovi interesi ispred mog (penzioner) ili bilo kog građanina,u bilo kojoj dobi života. Imam bogat život, ali mi je želja da taj bogat život (ateista sam) koji mi je otvorio kapije sveta, da to mogu da dožive i generacije na ovim prostorima, bez ratova i patnji. Moj deo porodice po očevoj liniji je nestao u paklu početka 20-tog veka, a moja želja je da se to ne ponovi ( jesam idealista, komunista u duši, iako mi je socijalizam opljačkao porodicu) i zato vas molim da objavite komentar, zbog moje starosti i želje da generacijama na ovim ludim prostorima bude bolje.


Srbija će sledeće godine moći da konkuriše za sredstva iz IPARD programa Evropske unije, kazao je danas ministar poljoprivrede i zaštite životne sredine Branislav Nedimović.\nOn je u Vršcu, na poljoprivrednom forumu “Hrana za Evropu”, podsetio da je Srbiji iz tog programa EU za period od sedam godina, počev od 2014. godine, namenjeno 175 miliona evra.\n“Situacija sa Rusijom je još komplikovanija. Problem je i to što jeftino izvozimo sirovine a to se dešava zato što nemamo gde da ih čuvamo, jer nam fale kapaciteti gde bismo ih čuvali za period kada će oni imati veću cenu”, rekao je ministar.\nPrema njegovim rečima, najveću perspektivu za izvoz imaju voće, povrće, govedje meso i preradjevine, te ribarski proizvodi.\n“Bolje je reći dosta toga se promenilo, ali na gore”, dodao je Šagovanović.\nSkup “Hrana za Evropu” organizovao je Ekonomski institut u Beogradu u saradnji sa Društvom agrarnih ekonomista Srbije.


Republika / Komentari / ZANIMLJIVA KONFERENCIJA ZA NOVINARE: Evo šta je Tumba izjavio pred duel sa Turcima!\nKolega iz reprezentacije o "FENOMENU MITROVIĆ": Niko ga nikada neće prestići, BOG MU VRAĆA ZA SAV TRUD!\n(FOTO) NELJUDI PRAVE PROBLEM SA AUKCIJOM: Mali Gavrilo čeka pomoć, a "šaljivdžije" šalju nebulozne ponude za traku Kristijana Ronalda!\nMITROGOL ODUŠEVIO SRBIJU: Najbolji strelac u istoriji OBJASNIO PROSLAVU "ORLOVA"!\n(VIDEO) MITROGOL MAESTRALAN: Još jedan evrogol napadača Srbije doneo pobedu u Bakuu!


Grupa za slobodu medija protestuje što premijerka nije odgovorila na njihove zahteve | Ritam Grada - vesti Kragujevac\nGrupa za slobodu medija protestuje što premijerka nije odgovorila na njihove zahteve\nGrupa za slobodu medija najoštrije protestuje što premijerka Ana Brnabić ni posle više od mesec dana nije odgovorila na 13 zahteva za poboljšanje medijske situacije u Srbiji, iako se javno obavezala da će to učiniti u roku od dve nedelje posle sastanka sa predstavnicima Grupe 14. novembra kada su joj ti zahtevi predati.\n„Ignorisanje Grupe, čiji su predstavnici, za razliku od premijerke i pojedinih ministara, u proteklih mesec dana pokazali maksimalnu uzdržanost i poštovali dogovor da se započeti dijalog javno ne komentariše dok Vlada ne odgovori na postavljene zahteve, upućuje na zaključak da je i sam poziv na sastanak bio neiskren. Grupa za slobodu medija neće učestvovati u stvaranju privida da je počelo rešavanje problema novinarske profesije i medijske industrije, niti davati legitimitet nastojanjima Vlade da u domaćoj i međunarodnoj javnosti stvori sliku o dijalogu sa medijskom zajednicom”, stoji u saopštenju ove grupe.\nKako se ističe, novinarska i medijska udruženja, okupljena u Grupi za slobodu medija, neće priznati ni jednu verziju Medijske strategije u čijoj izradi suštinski i bez ograničenja nisu učestvovali i njeni predstavnici i zadržavaju pravo da u javnosti vode aktivnu kampanju protiv nametanja ovog dokumenta.\n„Manipulativnim i površnim svođenjem problema na polarizaciju medijske sfere i neutemeljenim ocenama da u Srbiji nema objektivnih novinara, ne može se prikriti činjenica da vlasti ne vide medije kao deo demokratskog procesa, već kao sredstvo za ostvarivanje sopstvenih interesa i borbu protiv neistomišljenika“, navodi Grupa za slobodu medija.\nTakođe smatra da bez slobodnog, profesionalnog i odgovornog novinarstva i uređenog medijskog tržišta, koji su lišeni političkih i finansijskih uticaja i pristisaka, nije moguće ostvarivanje javnog interesa, jačanje demokratskog poretka, niti uspostavljanje održive stabilnosti u društvu.\n„Sve dok nadležni državni organi i institucije budu suzbijali i ograničavali slobodu medija i slobodu izražavanja i zanemarivali političke, finansijske i normativne probleme medijske scene, na koje se upozorava i u izveštajima Evropske unije, Grupa će organizovati protestne akcije i tražiti podršku javnosti za ostvarivanje svojih zahteva“, zaključuje se u saopštenju.


► Odložen istorijski svemirski let Spejseksa\nLansiranje Spejseksove rakete s dvojicom astronauta NASA na istorijskom letu u orbitu odloženo je juče samo 16 minuta pre odbrojavanja, navodi Asošiejtid pres.\nKomercijalno dizajnirana i napravljena letelica je trebalo da poleti do Međunarodne svemirske stanice (MŠ), čime je trebalo da počne nova era komercijalnih svemirskih letova, ukazuje AP, ističući da bi time i NASA ponovo počela da šalje u svemir američke astronaute s teritorije SAD posle skoro jedne decenije.\nAstronauti Dag Harli i Bob Benken trebalo je da polete u kapsuli "Kru dregon" uz pomoć rakete "Falkon najn" koje je napravio Spejseks, što bi bio prvi put da privatna kompanije prevozi ljude u svemir.\nLet bi takođe bio ostvarenje sna osnivača kompanija Spejseks i proizvođača električnih automobila Tesla, ukazuje AP, dodajući da bi uspešnom misijom Mask i Spejseks ušli u ligu sa zemljama koje su dosad slale astronaute u orbitu - Rusijom, SAD i Kinom.\nKiša i munje su odložile istorijsko lansiranje, pa će početak novog poglavlja svemirskog istraživanja američke agencije morati da sačeka do vikenda, piše Vašington post.\nSledeće lansiranje je zakazano za subotu u 15.22 po istočnoameričkom vremenu (22.22 po srednjoevropskom vremenu) sa, kako ukazuje list, iste lansirne rampe s koje su krenuli prvi astronauti na Mesec u misiji "Apolo 11" 1969. godine. Ako tada ne bude moguće poletanja, sledeća prilika biće u nedelju.\nMada je u sredu trebalo da bude prvo lansiranje Spejseksove letelice s posadom, ta kompanije je 2012. već postala prva privatna kompanija koja je prevozila teret do Međunarodne svemirske stanice, ukazuje agencija Frans pres.\nLansiranje letelice koje bi transformisalo eru svemirskih letova s posadom, odloženo je na razočaranje mnogih, između ostalih predsednika SAD Donalda Trampa i potpredsednika Majka Pensa koji su došli u svemirski centar da prate poletanje, piše Njujork tajms.\nDa je lansiranje trebalo da bude 10 minuta kasnije, misija je mogla krenuti u sredu. Međutim, vreme poletanja se nije moglo pomeriti, jer objašnjava list, da bi kapsula mogla da se susretne s MŠ, lansiranje je moralo da bude u precizno određenom trenutku.\nAmerika se vraća u svemirsku trku slanjem astronauta s teritorije SAD u Zemljinu orbitu prvi put posle skoro 10 godina, ističe Volstrit džurnal.\nOd poslednje misije spejs šatla u julu 2011. SAD su se oslanjale na ruski "Sojuz" za slanje posade NASA do Međunarodne svemirske stanice, pošto je, kako navodi list, posle 30 godina upotrebe i dve katastrofalne nesreće, bilo vreme za penzionisanje šatla.\nAko Spejseksov prvi let s posadom bude uspešan, Maskova kompanija bi mogla da dobije lavovski udeo u ugovorima NASA za slanje astronauta na MŠ. Spejseks će se takođe nadmetati s Rusima za slanje posada iz Evrope, Japana i drugih delova sveta, a nema sumnje, ističe Volstrit džurnal, da će Mask naći prostor i za turiste spremne da plate odlazak u svemir.\nVeliki deo napora Spejseksa je koncentrisan na njegov ambiciozan razvojni program Staršip koji ima za cilj pravljenje opreme koja se može više puta koristiti za ulazak u orbitu i na kraju i za misije s posadom na Mesec, pa čak i na Mars, piše američki list.\nDok bivši rivali sarađuju na svemirskim putovanjima, nova svemirska trka se odvija među komercijalnim kompanijama koje planiraju da pored astronauta i ljude spremne da plate vode do Međunarodne svemirske stanice, pa i dalje u svemir, ukazuje londonski Tajms.\nMada je Tramp pod Ministarstvom odbrane osnovao Svemirske snage SAD sa zadatkom da se suprotstave strateškom izazovu koji u svemiru predstavljaju Rusija i Kina, NASA smatra da MŠ, na kojoj sarađuje 15 zemalja, pokazuje snagu nevojnog partnerstva, piše britanski list, dodajući da su bivši neprijatelji sada svemirski drugari čiji kosmonauti i astronauti zajedno žive i rade u orbitalnoj laboratoriji.\nZa putovanje u nisku Zemljinu orbitu, ugovore su dobili Spejseks i Boing, dok su za lunarne ambicije NASA u užem izboru Spejseks, Blu oridžin Džefa Bezosa i kompanija Dajnetiks.\nU zasebnom svetu svemirskog turizma, ističe Tajms, Spejseks je dominantna sila s planovima da ljudima spremnim da plate omogući putovanje na MŠ, pa eventualno do Meseca i Marsa, dok Blu oridžin i Virdžin galaktik rade na obezbeđivanju suborbitalnih letova do nekoliko minuta na ivici svemira.\nzemljina orbita /\nS nestrpljenjem očekivani "Dan baterija" na kojem je Ilon Mask najavio jeftinije modele Tesle zasnovane na moćnijim baterijama, ali za koje će trebati vremena, nije ispunio očekivanja...


Nezaposlenost i dalje najveći problem Borana – RADIO TELEVIZIJA BOR\nNezaposlenost i dalje najveći problem Borana\nBOR – Prijem građana koji žele da o problemima koje imaju razgovaraju sa predstavnicima lokalne samouprave, opštinske uprave i javnih preduzeća, nastavljen je i ove nedelje. Na razgovor je došlo 25 građana, a najveći problemi koji su istaknuti bili su o pitanju nezaposlenosti, stanovanja i komunalni problemi.\nU oblasti zapošljavanja, koje se stalno ističe kao najveći problem, opština Bor jedino može da pomogne privremeno preko programa javnih radova za koje će konkurs biti raspisan za nekoliko nedelja ili trajnije, preko pomoći za samozapošljavanje u okviru mera Lokalnog akcionog plana zapošljavanja, kaže zamenik predsednika Opštine Bor Branko Perić.\nOn dodaje da je bilo i komunalnih pitanja koja su se ove nedelje najviše odnosila na čišćenje i uređenje kanala za odvodnjavanje i ta pitanja se najbrže rešavaju. Upravo zbog toga su ovi razgovori sa građanima veoma značajni, jer je direktan kontakt pravi način da se čuje koji su konkretni problemi na terenu i pokrene njihovo rešavanje, naglašava Perić.\nTags: Bor, Nezaposlenost, opština Bor, prijem gradana, zapošljavanje\nPrevious Pokošena polovina površina\nNext Radionica o bezbednosti i zdravlju na radu u Majdanpeku


Aktivisti SNS delili flajere u akciji "STOP NASILJU" i poručili da se neće povući pred onima koji nemaju program i podršku naroda - Dnevnik Juga\nPočetna / GRADOVI / Leskovac / Aktivisti SNS delili flajere u akciji „STOP NASILJU“ i poručili da se neće povući pred onima koji nemaju program i podršku naroda\nSrdjan Stamenkovic 08/06/2019\tLeskovac, POLITIKA Ostavi komentar\nU organizaciji omladine Gradskog odbora Srpske napredne stranke, danas su u centru Leskovca aktivisti ove stranke delili flajere sa porukom „Stop nasilju“.\nAkcija je organizovana kao odgovor na najavu novih protestnih okupljanja u Leskovcu.\n-Danas smo se okupili ovde kako bismo građanima Leskovca i Srbije pokazali da smo jedinstveni u nameri da nastavimo da radimo za njihovu dobrobit. Srpskoj naprednoj stranci to je prioritet i uvek će biti. Na čelu sa predsednikom Aleksandrom Vučićem, Srpska napredna stranka će nastaviti da vodi Srbiju u još bolju i stabilniju budućnost. Vlast danas dejstvuje i doprinosi razvoju čitave zemlje i pored brojnih sabotaža opozicije koja sprovodi jednu rušilačku politiku, koja podrazumeva rušenje saobraćajnih znakova, gradilišta, napade na radnike. Politika opozicije koju sprovode tajkuni Đilas i Jeremić i fašista Boško Obradović je politika kojom se prikazuje ono najprimitivnije u ljudima. Danas, uoči oživljavanja protesta, mi pitamo naše sugrađane da li žele takvu budućnost, koja podrazumeva rušenje, upadanje u javne instutucije i napade na one koji odgovorno obavljaju svoj posao, koji napadaju žene, ili žele sigurnu i stabilnu budućnost. Želimo da poručimo našim sugrađanima da nećemo posustati i povući se pred skupovima koje naši neistomišljenici organizuju zato što znamo koliko radimo i koliku podršku naroda imamo. Nećemo se povući niti dozvoliti da oni, koji nemaju plan, nemaju politički program, nemaju podršku i na svojim skupovima privuku svega nekoliko desetina ljudi, vode grad i time ga vrate više koraka unazad. U Srbiji i Leskovcu ne prolazi politika nasilja i sukoba, ne prolazi politika koja se sprovodi na ulici. Vlast se ne osvaja tako, već zakonom uređenim postupkom i ukazanim poverenjem građana, a građani su Srpskoj naprednoj stranci ukazali veliko poverenje. Zato i jesmo danas ovde, da pokažemo da ćemo poštovati volju građana i nastaviti da radimo ono za šta su nas izabrali, ne sustajući pred obavezama koje nas čekaju i pred preprekama sa kojima se susrećemo – rekla je Saška Jovanović, član Saveta Omladine Gradskog odbora SNS Leskovac.\nTagoviLeskovac SNS stop nasilju\nPrethodni Posle svađe pucao na rođake, dvojicu ranio\nSledeći Leskovac danas najtopliji grad u Srbiji i među najtoplijim u Evropi\nPrema najnovijim podacima Opšte bolnice Leskovac, broj pacijenata obolelih od Korona virusa koji se nalaze …


Webinar: E-trgovina - kako pokrenuti web shop od nule - TOP Conference Beograd\nWebinar: E-trgovina - kako pokrenuti web shop od nule\nPrivredna komora Srbije ustanovila je da je tokom pandemije korona virusa elektronska trgovina u Srbiji UDVOSTRUČENA.\nJeste li spremni za drugi talas kupaca?\nUkoliko imaju sigurnu opciju koja im ne ugrožava bezbednost ni na jedan način, ljudi će se uvek pre opredeliti za nju, nego za drugu, konkurentnu. Zato se prodavnice širom Srbije transformišu i sele svoje artikle na digitalne platforme kako bi bile logistički spremne za „novu normalnost“.\nWebinar o e-trgovini pomoći će vam da svoju kompletnu prodavnicu preselite na bezbednu lokaciju – ONLINE\nPrijavite se i saznajte koji digitalni servis da izaberete, kako da ga podesite, kako da dodate artikle, kako da ih organizujete i kako da budete podrška svojim kupcima u ovom, za njih, novom iskustvu online kupovine.\nNakon ovog webinara bićete kompletno obučeni da svoju online prodavnicu podignete od nule i podesite je tako da na najbolji način odgovori na nove zahteve tržišta i vaših kupaca. Tokom celog trajanja webinara, bićete u mogućnosti da postavljate pitanja predavaču, kako biste sve to uradili na najbolji i najsigurniji način.\nNakon webinara o osnovama elektronske trgovine, pozivamo vas da se priključite i onima koji žele da se zaštite i pravno obezbede svoj novi oblik poslovanja. Na naprednom webinaru o legalnim aspektima web shopa, govoriće Dragan Milić, advokat i osnivač advokatske kancelarije „Milić“.\nIgor poseduje višegodišnje iskustvo u radu kao Senior Project manager u firmi Konsalting big-OR, koja pruža konsalting usluge malim i srednjim preduzećima iz oblasti informacionih tehnologija, menadžmenta, poslovnog planiranja i internet marketinga.\nPredavač: Igor Bojović, direktor, vlasnik i Project manager u kompaniji Konsalting big-OR\nSve do 04.03.2021. ostvarujete 60% popusta na kotizaciju – 8.000 dinara umesto 20.000 dinara.\nA za 3 i više kotizacija dobijate još 10% dodatnog popusta – 7.500 dinara.


Predsjednik Crne Gore uručio medalju čovjekoljublja Konstantini Maraš iz Nikšića\nI u vremenu otuđenja - čojstvo živi!\n- Ovakvi primjeri potvrđuju da pojam čojstva nije ostao samo u istoriji, već da živi i danas u Crnoj Gori. Posebno raduje što i u vremenu otuđenja i brzog života ima plemenitih ljudi koji razumiju potrebe drugih i nesebično pomažu da se njihovi problemi riješe ili umanje - naglasio je predsjednik Crne Gore Milo Đukanović, uručujući danas Medalju čovjekoljublja Konstantini Maraš iz Nikšića, koja je donirala bubreg svom sugrađaninu Iliji Bulajiću.\n- Priznanjem Konstantini Maraš, država odaje priznanje i poštovanje za hrabri čin i šalje poruku svima da nemamo pravo na sebičnost, već da moramo pomoći ljudima da prebrode svoje lične nedaće - dodao je Đukanović.\nOdlikovana Nikšićanka zahvalila je predsjedniku, ističući da će joj ovo visoko priznanje biti podsticaj za dalji humanitarni rad. Maraš je istakla da su ovakvi gestovi prepoznati i u svijetu kao posebna vrijednost Crne Gore, male zemlje sa velikim srcem.\nDanašnje odlikovanje predstavlja ujedno i drugi primjer ovog ljudskog i humanog čina, nakon nedavnog priznanja, takođe, građanki Nikšića Tatjani Vukićević.


Pojedini kongresmeni žele ekonomsku blokadu Rusije - 28.02.2017, Sputnik Srbija\nPojedini kongresmeni žele ekonomsku blokadu Rusije\nPojedini predstavnici američkog Kongresa pokušavaju da organizuju nešto nalik ekonomskoj blokadi Rusije, kako bi otežali predsedniku Donaldu Trampu mogućnost... 28.02.2017, Sputnik Srbija\nPojedini predstavnici američkog Kongresa pokušavaju da organizuju nešto nalik ekonomskoj blokadi Rusije, kako bi otežali predsedniku Donaldu Trampu mogućnost da ublaži sankcije Rusiji, izjavio je zamenik ministra inostranih poslova Rusije Sergej Rjabkov.\nKakao je rekao, u januaru ove godine ta grupa ljudi predložila je zakon koji je podrazumevao neku vrstu kodifikacije sankcija, kako Tramp ne bi mogao svojevoljno da ih ukine.\n„Pojedini predstavnici kongresa iz sve snage nastoje da unište bilo kakvu pozitivnu ideju kada je reč o američko-ruskim odnosima. Štaviše, predlažu da se pojačaju restrikcije i da metodama ucene prisile da to učine i pojedine treće zemlje. Dakle, nastoje da organizuju nešto poput ekonomske blokade Rusije“, rekao je Rjabkov.\nIpak, prema njegovim rečima, sve to i dalje je na nivou ideje u određenim komitetima Kongresa, iako se ne sme isključiti mogućnost usvajanja takvog zakona, jer zbog dominantnog antiruskog mišljenja u Kapitolu, zakonodavci su u principu sposobni da mimoiđu predsednički veto.\nRjabkov je takođe ocenio da ta grupa ljudi još uvek ne dramatizuje situaciju o tom pitanju, jer su svesni da je Trampovom timu potrebno vreme kako bi formulisao spoljnopolitičke prioritete.\n„Međutim, mi analiziramo sve signale koji dolaze iz Vašingtona, a zaključke ćemo donositi isključivo prema činjenicama“, zaključio je ruski političar.


Dodik za otrežnjenje Srbije : Nadlanu.com\nDodik za otrežnjenje Srbije\nBEOGRAD, 28. jul 2010. (FoNet) - Srbija će morati da se osvesti da je Kosovo sve manje njen deo, izjavio je premijer Republike Srpske Milorad Dodik i naglasio da bi, u ovom trenutku, odluka Republike Srpske da raspiše referendum o otcepljenju bila čist avanturizam.\nDodik je rekao da je predsedniku Srbije Borisu Tadiću preneo da ne veruje u dobar ishod koncepcije Srbije pred Generalnom skupštinom Ujedinjenih nacija (UN).\n"Priča o nastupu u Generalnoj skupštini UN neće se završiti ništa bolje. Mislim da će to biti još veći poraz. A, posle toga više ne možete ništa", rekao je Dodik za Novosti.\nNiko se neće sažaliti nad Srbima, jer je ovo priča o moći, a moć kreira pravo, dodao je on.\n"Srbiji nije interes da joj se Kosovo vrati. To je ogromno političko telo, ona bi se vrlo brzo mogla naći u situaciji da, zbog ispunjavanja raznih standarda, bude prinuđena da Albancima prepusti mesto predsednika ili premijera", objasnio je Dodik i rekao da samo poziva "na otrežnjenje".\n"Zašto ne izaći sa uslovima", naveo je Dodik, "ako želite da priznamo nezavisnost jednog dela Kosova, onda tražimo da sever pokrajine ostane u Srbiji, da srpski narod u delu koji ostaje van teritorije dobije poseban status, da se zaštite spomenici i manastiri".\nDodik je naglasio da je Republika Srpska uz Srbiju "i kad greši".


Vi ste ovde:Početna»Projektne aktivnosti»Mladi isključeni iz javnog života, spadaju u najugroženiju kategoriiju stanovništva\nNajugroženije kategorije mladih ljudi u zemljama Zapadnog Balkana i u Turskoj su one koje dolaze iz ruralnih područja, žive ispod linije siromaštva ili pripadaju izbegličkoj i migrantskoj populaciji, pokazalo je istraživanje o položaju mladih.\nIstraživanje koje je uradjeno u okviru regionalnog projekta “Mreža omladinskih fondova Zapadnog Balkana i Turske” uključilo je i Indeks omladinske participacije koji je pokazao da su mladi u velikom procentu isključeni i iz javnog života.\nNa otvraranju okruglog stola “Učešće mladih u lokalnim zajednicama u zemljama Zapadnog Balkana i u Turskoj: izazovi i perspektive” šef Delegacije EU u Srbiji Sem Fabrici je rekao da “iz perspektive ljudskog kapitala, kao jednog od ključnih resursa za razvoj društva, jačanje politika uključivanja mladih u sve sfere društva je ključno kako bi postali pokretači promena, pre svega u ekonomskoj sferi”. Fabrici je dodao da takve politike podržavaju fundamentalne vrednosti na kojima je i osnovana EU, kao što su demokratija, solidarnost i poštovanje ljudskih prava.\nDirektorka “Fondacije Ana i Vlade Divac”, Ana Koeshall navela je da je zajednička karakteristika svih zemalja obuhvaćenih ovim regionalnim projektom i koje su u statusu kandidata za pristupanje EU, da ni u jednoj od njih mladi ne učestvuju u visokom procentu u donošenju važnih društvenih odluka, kao i da aktuelne javne politike prema mladima nisu usmerene na podsticanje ovog procesa.\n“Nedovoljna uključenost mladih izražena je u svim sferama života, ali najizraženija je u političkoj, ekonomskoj i socijalnoj sferi i najviše pogadja mlade iz najosetljivijih kategorija. Sa druge strane Indeks omladinske participacije pokazuje da najviše izostaju podaci o socijalnoj sferi što otežava kreiranje kvalitetnih mera podrške najugroženijim grupama mladih”, rekla je ona.


Beta 7. decembra 2017. 18:25\nPremijerka Srbije Ana Brnabić rekla je danas u Cirihu da je Srbija tokom godinu dana razgovora i saradnje sa organizacijom „Svetski umovi“ (World Minds) pokazala da ima ogroman potencijal, što je krunisano dogovorom da jedini svetski centar „Svetskih umova“, pored Ciriha, bude Beograd.\n„Mi smo uspeli u zadnjih godinu dana razgovora i saradnje sa ‘Svetskim umovima’ da prikažemo da je Srbija jedan ogroman potencijal i zemlja koje će tek pokazati sve što ume, sve što može i sve što ima“, rekla je Brnabić.\n„Do tada zajedno radimo na tome da se Srbija i Beograd profilišu kao centar pored Ciriha, što će samo po sebi mnogo značiti za prepoznatljivost naših univerziteta, naših naučnika, istraživača, start apova, inovatora. Jako važan dan za Srbiju“, navela je premijerka Srbije.\nPrema njenim rečima, mladi iz Srbije više neće morati da „traže sponzore“ za avionske karte i učešće na seminarima već će oni biti domaćini i njima će se predstavljati najnovije stvari u svetu.\nOna je na godišnjem simpozijumu „Svetski umovi“ rekla da je digitalizacija veliki potencijal za rast.\n„Dva ključna prioriteta Vlade Srbije su digitalizacija, pre svega putem podrške inovativnim i start-ap kompanijama, i obrazovanje, što se dobro uklapa sa ‘Svetskim umovima’ i zato smo želeli da ih dovedemo u Srbiju“, rekla je Brnabić.\nOna je navela da je „veoma ponosna“ na start-ap IT kompanije u Srbiji.


Tokom panela ukazano je da je Srbija veoma izložena i podložna prirodnim opasnostima koje su posledica klimatskih promena, a najranjiviji sektori su poljoprivreda, hidrologija, šumarstvo, kao i zdravlje ljudi i biodiverzitet. Istakuto je da se Srbija obavezala da smanji emisiju GHG u skladu sa Pariskim sporazumom Okvirne konvencije UN o klimatskim promenama i da je podnela svoje ciljeve za smanjenje emisije GHG, obavezujući se za smanjenje od 9,8% do 2030. godine. Poređenje emisije je urađeno u odnosu na 1990. godinu. Ovom obavezom Srbija je ostvarila pravo, ali i dobila mogućnost da koristi sredstva najvećeg svetskog fonda ,,Zelenog klimatskog fonda” (ZKF) koji podržava zemlje u razvoju u ograničenju ili smanjenju emisije gasova sa efektom staklene bašte kao i poboljšanje njihove sposobnosti da odgovore na klimatske promene.\nMilan Popović, Nacionalni menadžer projekta FAO koji sprovodi projekat u saradnji sa Ministarstvom poljoprivrede, šumarstva i vodoprivrede istakao je da se radi na pripremi neophodne infrastrukture u Srbiji kako bi sredstva ZKF-a postala direktno dostupna našim institucijama i organizacijama.\n,,Osim toga što pomažemo institucijama da prođu kroz prilično težak proces akreditacije, intezivno sarađujemo i sa privatnim sektorom analizirajući ulogu, potencijale i prepreke za učešće privatnog sektora u klimatskim akcijama. Drugi deo se odnosi na identifikaciju zainteresovanih strana iz privatnog sektora sa potencijalom da investiraju u akcije vezane za klimatske promene. Današnja radionica „Put napred – privatni sektor u Srbiji i klimatske promene“ koju realizujemo u saradnji sa Privrednom komorom Srbije, ima za cilj da informiše predstavnike privatnog sektora i zainteresovanih strana o mogućnostima finansiranja, prilagođavanja i ublažavanja posledica klimatskih promena, kao i o ulozi ZKF-a i mogućnostima koje pruža” objasnio je na panelu Popović.\n,,Klimatske promene uticaće na poslovanje u svim sektorima privrede Srbije. One će uvesti direktne i indirektne rizike sa različitim nivoima izloženosti za privatni sektor. Obuhvaćene su štete uzrokovane ekstremnim vremenskim prilikama, ali i politički rizici povezani sa sigurnošću hrane. Bez sprovođenja mera za minimiziranje ovih rizika, izloženost i uticaji takvih rizika će se vremenom povećavati, što bi moglo da nanese značajnu i nepopravljivu štetu privredi zemlje. Preduzeća u različitim sektorima koji emituju gasove sa efektom staklene bašte mogu biti u mogućnosti da ekonomično smanje emisije i iskoriste poslovne prilike koje proizilaze iz efikasnosti goriva, energetske efikasnosti i proizvodnje obnovljive energije, i da to učine kroz odgovarajući lanac vrednosti. Imperativ je da privatni sektor investira kako bi smanjio izloženost riziku, povećao otpornost i iskoristio potencijalne mogućnosti koje mogu proizaći iz smanjenja gasova staklene bašte i prilagođavanja klimatskim promenama. Investicije\nmogu da dođu iz međunarodnih donatorskih fondova, kao i direktno iz državnih resursa i aktera iz privatnog sektora kao sufinansiranje ili samostalne investicije” rekao je Riši Bašak, Međunarodni konsultant za saradnju sa privatnim sektorom.\nZaključeno je da su uticaji klimatskih promena sve veći i da postoji jasna potreba uključenja u strategije upravljanja rizicima privatnog sektora kao i da se lanci snabdevanja i proizvodni procesi učine otpornijim i klimatski neutralnijim. Nove studije pokazuju da izbegavanje smanjenja emisije ugljen-dioksida podrazumeva rizik za poslovanje u kome može da se izgubi do 50% zarade. Preduzeća imaju šansu da iskoriste nove prilike za rast i ulaganja koje mogu da zaštitite planetu. Sektori sa najvećim emisijama koji\nsu istovremeno i najveći potencijal za smanjenje emisije GHG su: energetika, transport, industrija i prerada otpada. Panelisti su podsetili da je Srbija potpisala Sofijsku deklaraciju o Zelenoj agendi za Zapadni Balkan (GAWB) koja obavezuje da će se postići neutralnost ugljenika do 2050.godine.\nPrijavite se na konkurs: Mladi protiv klimatskih promena Bitka za baru Revu: Divlje deponije zatrpavaju Srbiju Novi Sad: Od danas prijave za subvencije za kupovinu bicikala Vlada Srbije usvojila uredbu u cilju poboljšanja kvaliteta vazduha


Železnjak: NATO "anektirao" CG, Putin će pomoći vojnu neutralnost Srbije\nVisoki funkcioner Jedinstvene Rusije, Sergej Železnjak, ocijenio je danas da NATO na silu uvlači Crnu Goru u svoje članstvo, ocjenjujući da je u toku aneksija te države, te da će Rusija vojno pomoći vojno neutralnu Srbiju, prenose mediji u Podgorici.\nKomentarišući činjenicu da je Senat SAD odobrio ulazak Crne Gore u NATO, Železnjak je rekao da se nastavlja "pogubna, agresivna politika Zapada u regionu", prenosi proruski podgorički portal IN4S.\nOn je ocijenio da je "krajnji cilj te politike je rušenje stabilne, nezavisne, ekonomski jake i vojno neutralne Srbije", kao i da je "samo dobro naoružana Srbija garant mira i stabilnosti na Balkanu".\n"Isporuka ruske vojne tehnike za Srbiju nipošto ne znači izlaz iz režima vojne neutralnosti", rekao je Železnjak i dodao da će "zaštita vojne neutralnosti savremenim oružjem omogućiti Srbiji da i dalje efikasno sprovodi miroljubivu politiku na Balkanu, ne strahujući od opasnosti sa strane".\n"Rusija i predsjednik Putin spremni su da maksimalno pomognu Srbiji da ostane na putu nezavisnosti, ekonomskog oporavka i vojne neutralnosti", rekao je zvaničnik Putinove partije, optužujući Zapad za "pogubni uticaj u regionu".\nKao faktore "pogubnog uticaja" Zapada, on navodi pokušaj stvaranja oružane formacije kosovskih Albanaca, "aneksiju" Crne Gore od strane NATO-a, rušenje Dejtonskog sporazuma na štetu Srba u BIH i pokušaj spoljašnjih nametanja "tuđih rješenja" Makedoniji s ciljem destabilizacije i raskola u toj državi.\n"Drugi (faktor) je proces nasilnog uvlačenja Crne Gore, što je praktično aneksija, pošto se sve dešava uprkos volji većine građana koji se ne slažu sa takvim odlukama i insistiraju da se održi referendum", rekao je i dodao da je rezultat toga podijeljeno društvo i zemlja koja upada u "sistemsku krizu sa nepredvidim posljedicama".\nŽeleznjak je ocijenio i da su "svi ovi faktori dokaz pogubnog uticaja zastarjele zapadne ideološke blokade, koja namjerno formira konfliktnu sredinu i okolnosti koje destabilizuju čitav ovaj region", prenosi taj portal.\n"Sličnim postupcima se stvara strateški rizik ne samo za Balkan, nego i za cijelu Evropu", zaključio je Putinov saradnik.\nRanije ove nedjelje, američki Senat je, glasovima ogromne većine senatora, ratifikovao Protokol o pristupanju Crne Gore NATO, nakon što je dan ranije državni sekretar Reks Tilerson preporučio Senatu SAD da odobri članstvo Crne Gore.\nU pismu senatorima, Tilerson je naveo da će “učešće Crne Gore na majskom samitu NATO-a kao punopravne članice, a ne posmatrača, biti snažan signal transatlantskog jedinstva”.\n“U snažnom interesu Sjedinjenih Država je da članstvo Crne Gore u NATO bude ratifikovan”, rekao je Tilerson u pismu senatorima, prenio je Rojters.\nProcedura ratifikacije crnogorskog pristupnog protokola u SAD biće okončana kada na nju stavi potpis američki predsjednik Donald Tramp, čime će SAD postati 26. od 28. zemalja Alijanse koje su glasale za crnogorsko članstvo u NATO.\nCrnogorski zvaničnici pozdravili su odluku Senata SAD da odobri crnogorski Protokol o pristupanju i izrazili očekivanje da će Crna Gora na sljedećem samitu NATO prisustvovati kao njegova 29. članica.\nOni su najavili da će procedura ratifikacije tog dokumenta uskoro biti stavljena na dnevni red crnogorskog parlamenta koji bojkotuje opozicija, ali u kome Protokol o pristupanju Crne Gore NATO ima potrebnu većinu.\nŠef crnogorske diplomatije, Srđan Darmanović, rekao je juče da očekuje da američki predsjednik Donald Tramp potpiše Protokol o pristupanju u prvoj polovini aprila, kao i da će proces ratifikacije u Španiji i Holandiji bude okončan do majskog samita NATO.\nProtivnici članstva Crne Gore u NATO, mahom proruskih partija i pristalica vojne neutralnosti, nazvali su odluku Senata SAD “okupacijom” i ponovili zahtjeve za održavanje referenduma o tom pitanju.\nCrnogorsko tužilaštvo već mjesecima vodi istragu o pokušaju puča u Crnoj Gori na dan izbora 16. oktobra 2016, a u grupi osumnjičenih za planove zauzimanja parlamenta i likvidacije bivšeg premijera Mila Đukanovića, su dvojica navodnih ruskih agenata, kao i crnogorski opozicioni lideri Andrija Mandić i Milan Knežević.\nVlasti u Podgorici više puta su direktno optužile Rusiju da je oktobarskim pokušajem prevrata pokušala da osujeti put Crne Gore u NATO, što je Kremlj negirao, ali i podržao opoziciju u zahtjevima za održavanje referenduma o crnogorskom članstvu.\nShodno crnogorskom Ustavu, odluka o članstvu Crne Gore u NATO može biti donesena i u parlamentu.


Srbija ima problem sa visokim udelom nenaplativih kredita, koji u ukupnom broju odobrenih kredita iznosi 22, 5 odsto, izjavila je danas guverner Narodne banke Srbije Jorgovanka Tabaković ističući da NBS ne može sama da reši taj problem, već je potrebna pomoć i saradnja u tome sa resornim ministarstvima, kao i međunarodnim finansijskim institucijama.\n"To znači da od ukpunog udela datih kredita privredi, građanima, preduzetnicima, poljoprivredi imamo određeni broj kredita gde se dešava kašnjenje u izmirivanju obaveza po tim kreditima", objasnila je Tabaković.\nTrenutno za Srbiju udeo tih kredita iznosi 22, 5 posto, a pre krize, odnosno 2008. godine iznosio je 10 odsto.\n"Dakle bio je visok i pre same krize," rekla je Tabaković.\nKako je kazala, nenaplativosti kredita doprineli su brojni strukturni problemi, kao i problemi koje imaju banke, koje "dobro ili loše procenjuju rizike kada odobravaju kredite, koje dobro ili loše procenjuju obezbeđenje za kredit koje daje građanin ilii privreda kada dobijaju kredite".\nTabaković je dodala da je NBS bila odlučna u tome da "usidri" inflaciju na niskim nivoima, a da sada ima za zadatak da je vrati u granice cilja.\nKako je kazala, NBS drži stabilan kurs dinara i upravo ono što je u trogodišnjem aranžmanu sa MMF-om pocrtano kao cilje je - jačanje stabilnosti finansijskog sistema, kao i rešavanje problematičnih plasmana.\nOd 29 banaka, šest ima državu u svom vlasništvu i kod njih je procenat nenaplativih kredita 23,3 odsto, a kod banka u stranom vlasništvu procenat nije značajno manji kako bi se očekivalo- i iznosi 21,2 odsto, navela je guverner NBS.\n"Važno je to koliko se dobro procenjuju rizici, kao i na kakvom ekonomskom modelu je Srbija funksionisala do krize", rekla je Tabaković.\nOna je navela da u struktuiri problematičnih kredita učestvuju najviše građevinarstvo, trgovina, trgovina nekretninama na veliko i malo, kao i jedan deo prerađivačke industrije.\n"To govori da nismo imali prave ekonomske modele bazirane na proizvodnji", kazala je Tabaković.\nTabaković je kazala, da međunarodne finansijske institucije u tome mogu da pomognu u prenošenju dobre prakse jer problem nenaplativih kredita postoji i na globalnom nivou, a ne samo u Srbiji.\nOna je kazala da je u narednom periodu potrebna procena kvaliteta, odnosno "dijagnostička" procena kvaliteta kredita, odnosno da li postoji potrebna transparentost prilikom odobravanja kredita, da li postoje proceniteljski standardi koji su na nivou međunarodnih i slične mere.\nIlić najavio kraj "divljoj" gradnji i rušenje od proleća\nMinistar građevine i urbanizma Velimir Ilić izjavio je da će sutra početi skupštinska rasprava o predlogu zakona o legalizaciji i upozorio da od proleća naredne godine neće biti dozvoljena "divlja" gradnja u Srbiji, a da će nelegalno izgrađeni objekti biti srušeni.\nKAKO NIS BACA PARE "Običnim" direktorima plaćaju vile od 3.000 evra mesečno, a generalnom i po 10.000 evra


BiH na tragu Čehoslovačke i SR Jugoslavije? | TEME | DW | 25.09.2008\nBiH na tragu Čehoslovačke i SR Jugoslavije?\nVisoki predstavnik u BiH Miroslav Lajčak uporedio je odnose između Sarajeva i Banjaluke sa onima između Beograda i Podgorice od prije nekoliko godina. Intelektualci smatraju da je stanje na tragu onog iz 1992. godine.\nŠto su izbori bliži, to su međuentitetski odnosi sve gori\nIako se zna scenario odnosa Beograda i Podgorice, ili Bratislave i Praga, te kako su završile Savezna Republika Jugoslavija i Čehoslovačka, o BiH se nikako ne može govoriti kao o zemlji koja bi mogla doživjeti sličan scenario. Iz OHR-a kažu da se ne može govoriti da je neko za BiH a da istovremeno drugu polovinu zemlje tretira kao neprijateljsku stranu. Portparol OHR-a Ljiljana Radetić:\n"Dakle bila je riječ o poređenju stavova političara u BiH i u to vrijeme u navedenim zemljama. Ono što razlikuje tadašnju situaciju u tim zemljama od situacije u BiH jeste to da u BiH imamo Dejtonski sporazum koji je jasan kao što je jasna i uloga međunarodne zajednice. Ne može doći do podjele zemlje i pokušaj da do toga dođe jednostavno potkopava napredak prema Evropskoj uniji. Međunaroda zajednica to nikada neće dozvoliti."\n„Odnosi u BiH najgori od završetka rata“\nIpak nije mali broj onih koji kažu da je situacija u BiH gora od one sa početka devedesetih godina. Profesor na filozofskom fakultetu u Sarajevu Ugo Vlaisavljević slaže se tako sa postavljenim paralelama u BiH i tadašnjoj Čehoslovačkoj odnosno Srbiji i Crnoj Gori. Trenutna situacija predstavlja, kaže Vlaisavljević klimaks poslijeratne BiH i međusobnog distanciranja dva entiteta.\n"Čini mi se da je situacija došla dotle da je bilo nezamislivo još prije par godina da bi ovako složeni, komplicirani i sasvim zahlađeni odnosi mogli da postoje između Sarajeva i Banjaluke. Mislim da je važno u ovom času to reći i prokazati takvo stanje zato što je ono čini mi se uistinu doživjelo svoju najgoru moguću mjeru."\nVlaisavljević dodaje da je situacija tim gora što se sve strane u BiH slažu samo kada se treba ocrniti ona druga strana gdje se svi etiketiraju nacionalistima:\n"Naročito je to karakteristično u Sarajevu ili Federaciji zato što dobiva prilično perfidne dimenzije da su unutar RS svi nacionalisti, pa onda ono 'svi' dobija karakteristiku nacionalizma koji je neuočljiv, koji se pojavljuje kao reakcija na nacionalizam a upravo je zato opasan."\nDodik i Silajdžić- šefovi u svom begovatu\nIstovremeno profesor na banjalučkom univerzitetu Miodrag Živanović kaže da je u oba entiteta situacija ista, odnosno gola borba za vlast. On kaže da se elite u BiH, odnosno lideri političkih partija, koji su daleko od elite, dogovaraju kako bi proizveli ovakvo stanje:\n"Poznat je dogovor Harisa Silajdžića i Milorada Dodika da svako bude šef u svom begovatu - dakle da Dodik bude šef u RS, a Silajdžić u Federaciji. Naravno da to stvara velike probleme. Ja ne znam kako izaći iz ovog stanja."\nNema napretka dok sadašnji akteri ne odu sa političke i životne scene\nS obzirom na nastalu situaciju ali i proteklih 15 godina međunarodnog djelovanja, i Vlaisavljević i Živanović su pestimistični kada je riječ o napretku. Miodrag Živanović:\n"Nama treba 4 do 5 izbornih ciklusa, negdje 16 do 20 godina da bismo počeli ovdje da pravimo normalno društvao. Rečeno brutalnije: dok biološki akteri ne odu sa političke, ali i moram reći nažalost životne scene."\nOčigledno je da je u BiH na sceni destrukcija napretka države. Međutim činjenica je da je jedini način vladajućim elitama da ostanu na političkoj sceni upravo dizanje tenzija kako bi se nakon nekog vremena proglasili pobjednicima u 'bespoštednoj borbi za svoj narod'.\nSilajdžicev govor u UN-u.pdf\nTagovi Dodik, silajdžić, bosna i hercegovina, bosna, izbori, ohr\nDodik: „Referendum nije na dnevnom redu“ 20.11.2017\nMilorad Dodik, predsjednik Republike Srpske u intervjuu za DW izjavio je da referendum o nezavisnosti tog entiteta nije institucionalna tema. On međutim tvrdi da BiH neće opstati ni u kakvom obliku.\nParalelni univerzum Ratka Mladića 23.11.2017\n„Mladić sebe vidi kao ratnika u borbi kultura. Etos vjernog vojnika se miješao sa ubilačkim fantazijama velikosrpskog nacionalizma koje su sprovodile figure poput Miloševića i Karadžića“, piše štampa na njemačkom jeziku.\nIzetbegovićeva izjava o Kosovu izazvala potres u Srbiji 15.11.2017\nMediji na njemačkom jeziku pišu o reakcijama na intervju DW-a sa Bakirom Izetbegovićem. Pored toga, piše se i o odnosu Srbije i Crne Gore prema Rusiji.


Svetsko prvenstvo bez Ivane, sledi period rehabilitacije i oporavka | Atletski Savez Srbije\nSvetsko prvenstvo bez Ivane, sledi period rehabilitacije i oporavka\nObjavljeno September 4 2019\n„Povreda je dovoljno ozbiljna da sprečava Ivanu da nastupi na svetskom prvenstvu. Potrebno je 3-5 nedelja da se mišić regeneriše i ojača, tako da će se Ivana u narednom priodu posvetiti rehabilitaciji i nakon toga krenuti sa pripremama za narednu sezonu“ – izjavio je doktor Jovan Đurović.\n„Povreda se desila neočekivano i bez obzira na ozbiljnost povrede, psihički mi je, koliko je to moguće, lakše pala činjenica da se to desilo na ovom mitingu, a ne na šampionatu, kao sto je bio slučaj sa ahilovom tetivom prošle godine na evropskom prvenstvu. Ovo je definitivno bila godina izazova za mene, te se okrećem rehabilitaciji i odmoru. Želim da se potpuno oporavim i fokusiram na ono najvažnije, a to su Olimpijske Igre u Tokiu” – saopštila je Ivana.\nVerujemo da je ovo samo još jedan od teških trenutaka sa kojima će se Ivana izboriti kao pobednik na kraju. Podsetimo, samo 6 meseci posle dramatičnog nastupa na svetskom prvenstvu u Londonu, Španovićeva je postala svetska dvoranska prvakinja, a na prvom takmičenju posle povrede prošle godine u Berlinu, srpska atletičarka je odbranila titulu evropske dvoranske šampionke treći put za redom, i na taj način se izjednačila sa legendom Hajke Dreksler.\n„Prvi cilj za ovu 2019.godinu Ivana je uspešno ostvarila, odbranila je titulu evropske dvoranske prvakinje. Letnja sezona bila je posvećena samo jednom takmičenju, svetskom prvenstvu. Nažalost, ovakve stvari se dešavaju, sledi period oporavka i verujem da će Ivana, već polovinom oktobra, i fizički i psihički biti spremna za nove izazove, za olimpijske izazove“ – dodao je trener Obradović.\nKontrolno takmičenje na novoj stazi u Čačku\nAnić “back on track”\nNovi datumi takmičenja iz Svetske atletske serije\nBalkanijade u kalendaru takmičenje – Bez otkazivanja\nOptimizam za srpsku atletiku


Da li ste među njima: I građani Srbije dobijaju po 500 evra, ako ispunjavaju ovaj uslov!\nSve je spremno za najmagičniju majsku noć - Noć muzeja počinje danas!\nU Kragujevcu će danas, kao i u drugim gradovima Srbije i Evrope biti organizovana Noć muzeja. Sudeći po najavljenim programima, biće ovo jedna od najbogatijih ponuda u poslednjih nekoliko godina. U okviru međunarodne manifestacije ''Noć muzeja''… »\nDanas je sveti jovan bogoslov: Obavezno uradite ovo!\nNa grobu svetog Jovana Bogoslova počeo je da se pojavljuje čudotvorni prah kojim su se vernici lečili i isceljivali od bolesti. Danas se obelažava dan posvećen Svetom apostolu i jevanđelisti Jovanu Bogoslovu, svetom Hristovom učeniku. Sin je ribara… »


Održan sastanak Rešićeve sa rukovodstvom Saveza opština i gradova RS - Trebevic.net\nU Opštinskoj upravi Istočno Novo Sarajevo danas je održan sastanak ministra uprave i lokalne samouprave Republike Srpske Lejle Rešić sa predsjednikom Saveza opština i gradova Republike Srpske Ljubišom Ćosićem, potpredsjednikom Mladenom Đurovićem i generalnim sekretarom Saveza Acom Pantićem.\nTokom današnjeg susreta najviše je bilo riječi o negativnim posljedicama virusa korona na budžete lokalnih zajednica, kao i o trenutnom stanju opštinskih i gradskih budžeta, te planu ušteda i o primjeni kolektivnog ugovora za zaposlene u opštinskim i gradskim upravama.\n– Već sutra ću obavijestiti Konfederaciju sindikata o ovom zahtjevu i da o tome dalje pregovaramo – rekla je Rešićeva, dodajući da se ovo treba brzo uraditi kako bi se lokalne zajednice rasteretile.\n– Tada su nam izrazito nerazvijene opštine rekle da je za njih prihvatljivo da najniža cijena rada bude 110 KM. Stvari su se, u međuvremenu, promijenile i vidimo da sve lokalne zajednice mogu doći u problem. Imamo 33 nerazvijene lokalne zajednice i diskutabilno je da li one mogu podnijeti tu vrstu cijene rada u ovom trenutku, nakon svega što se desilo – rekla je Rešićeva nakon sastanka u Istočnom Novom Sarajevu.\n– Ova analiza će biti predmet rasprave na predstojećem sastanku Saveza opština i gradova i na njenoj Skupštini, nakon čega će biti upućena Vladi Republike Srpske. U ovom momentu, sigurno možemo reći da ćemo u zavisnosti od lokalne zajednice i strukture imati pad prihoda u budžetima od 25 do 30 odsto – rekao je Ćosić novinarima nakon sastanka.\n– To će biti naš zvaničan stav koji ćemo saopštiti i Sindikatu, ali, nažalost, postoje neke lokalne zajednice koje su u izuzetno teškoj situaciji i koje će jedva moći da isplate i ovu najnižu cijenu rada – rekao je Ćosić.\n– U ovoj godini će biti veoma teško održati sadašnji nivo funkcionisanja zbog čega se maksimalno moramo okrenuti ka odgovarajućim uštedama – zaključio je Ćosić.


Zaključen Sporazum o saradnji poslodavaca Crne Gore i Jermenije – Bankar.me\nSeptember 14, 2015 CRNA GORA, MAKRO, PLANETA, SVE VIJESTI Leave a comment\n“Sporazum ima za cilj da se uspostavljanjem institucionalne saradnje između dvije krovne, nacionalne poslodavačke organizacije pruži podrška razvoju preduzetništva i udruživanju poslodavaca, a sve u interesu stvaranja i dodatnog jačanja njihovih poslovnih veza, kao i razvoja tržišne ekonomije i socijalnog dijaloga u Crnoj Gori i Jermeniji”, kaže se u saopštenju.\nPotpisnici sporazuma predstavili su potencijale svoje privrede i kompanija članica, kao i aktuelne projekte koji mogu biti značajni za strana ulaganja.\n“Interesovanja naših i preduzeća iz Jermenije su evidentna i vrlo konkretna. To je potvrdio i Privredni forum poslodavaca Crne Gore i Jermenije koji je UPCG organizovala prije dvije godine u Budvi, a koji je pokazao da postoji potreba za uspostavljanjem neposrednih kontakata između domaćih privrednika i stranih kompanija – posebno onih čiji razvojni planovi uključuju ulaganja u sektore turizma i energetike”, kazala je predsjednica UPCG-a Svetlana Vuksanović.\nU interesu realizacije potpisanog sporazuma, ona je ukazala i na potencijale Crne Gore koji postoje u dijelu plasmana proizvoda koji se proizvode na njenoj teritoriji, kao i po pitanju povoljnih uslova za buduća investiciona ulaganja iz Jermenije.\n“Sporazumom su definisane brojne zajedničke aktivnosti, od kojih posebno treba izdvojiti podršku unapređenju poslovnog ambijenta, razvoj malih i srednjih preduzeća i ženskog preduzetništva, kao i učešće u EU projektima”, naglasio je predsjednik Unije poslodavaca Jermenije Gagik Makarjan.\nOsim toga, on je kazao da Jermenija u narednom periodu može biti most saradnje između Crne Gore i zemalja koje participiraju u članstvu Carinske unije kojoj je, na nivou Evroazije, Jermenija nedavno pristupila.\nČin potpisivanja ovog važnog dokumenta predstavlja konkretizaciju budućeg zajedničkog djelovanja koje će, na osnovama partnerstva UPCG i RUEA, počivati na razmjeni informacija i sprovođenju aktivnosti čiji je cilj unapređenje poslovnog ambijenta i jačanje saradnje privrednika i ekonomija Crne Gore i Jermenije.\nPOJMOVISvetlana Vuksanović UPCG - Unija poslodavaca Crne Gore\nPrevious U četvrtak moguća odluka koju će osjetiti cijeli svijet\nSljedeći Izvanredna godina za Hotel Avalu


18.03.2019 / 15:51 Ekonomija - Tokom turističke sezone\nFoto: MVTEO BiH - Vijesti.ba\nDugoročni napori Bosne i Hercegovine i Grčke su urodili plodom i od juna ove godine bit će uspostavljena direktna aviolinija između dvije zemlje, rečeno je na današnjem sastanku ministra vanjske trgovine i ekonomskih odnosa BiH Mirka Šarovića i ambasadora Grčke u BiH Georgiosa Iliopoulosa.\nDirektni letovi trajat će tokom cijele turističke sezone, a postojanje ove linije omogućit će i bolju komunikaciju privrednika, rečeno je između ostalog na sastanku.\nAmbasador Grčke je informisao ministra Šarovića o namjeri Grčke da pristupi incijativi Kina i 16 zemalja centralne i istočne Evrope na VIII Samitu 16+1 u Dubrovniku 11-12. aprila 2019., za šta je zatražena podrška BiH.\nO namjeri Grčke, ministar Šarović danas je informisao i ambasadora NR Kine u BiH Ji Pinga, a inicijativa je pozitivno ocijenjena.\nNa Samit 16+1 u Dubrovniku Bosna i Hercegovina će predstaviti svoje projekte, a Samit i ove godine otvara brojne mogućnosti za povezivanje privrednika i investiranje, saopćeno je iz Ministarstva vanjske trgovine i ekonomskih odnosa BiH.\nOsigurano 84.000 KM za mlade koji pokreću prvi biznis\nSoftić na samitu guvernera u Bečićima


MORA TO MNOGO BOLJE! Centar tima SAD oprezan posle pobede na Turskom "PREBRODILI SMO OLUJU, očeličili smo se"\n"OVO JE JE**NA ŠALA, A NE KOŠARKA!" Selektor Litvanije EKSPLODIRAO posle meča sa Francuzima zbog sudijske KRAĐE /VIDEO/\nSelektor Litvanije Dainijus Adomaitis kipti od besa nakon eliminacije na Mundobasketu. Francuska je pobedila rezultatom 78:75, a Litvanci su u samoj završnici meča direktno oštećeni za jedan poen od strane sudija.\nCRNOGORCI POČIŠĆENI SA MUNDOBASKETA! Poraz za kraj, Brazilci ACE TRICE opasno prete\nKošarkaši Brazila pobedili su Crnu Goru u poslednjem kolu grupe F na Mundobasketu sa 84:73 i sa maksimalnim učinkom (sve tri pobede) nastavljaju takmičenje u drugoj fazi.


Marotta: "Milan i inter favoriti za Scudetto" - Paperblog\nMarotta: "Milan i inter favoriti za Scudetto"\nBeppe Marotta je potvrdio da je Juventus odbio ponude iznad 80 miliona za Paula Pogbu i negirao interes za Edina Džeka.\n"Paul je zatražio broj 10, setivši se svih velikih igrača koji su nosili taj broj u Juventusu dok je on još bio dete. Složili smo se, jer je on pravi izbor koji može reprezentovati taj dres. Nedostaje nam vezista koji može igrati na više pozicija. Takvih igrača ima malo, barem onih koji su vredni Juventusa," počeo je Marotta za Gazzettu dello Sport.\n"Imamo tri nedelje pred nama i Supercoppu kako bismo dobili prve odgovore tima, videćemo. Max Allegri je moderan trener koji se može adaptirati. U skladu sa tim, kada novi igrač dođe, taktika će biti modifikovana u skladu sa karakteristikama igrača. Optimistični smo u vezi ove sezone, ali je istina da smo promenili tri igrača i da razliku moramo nadomestiti motivacijom."\n"Shvatili smo da se jedna era bliži kraju i odlučili da podmladimo tim. Dybala, Zaza, Rugani, Sturaro, Pereyra i Coman ukazuju na to. Ukoliko rezultati budu pozitivni, mi ćemo biti šampionski tim na duge staze. Igrači koji su nas napustili su načinili lični izbor. Tevez je to uradio zbog porodičnih razloga, a Pirlo i Vidal zato što su hteli iskoristiti priliku. Vidal je bio srećan u Juventusu i mi sa njim, ali je video priliku da potpiše četvorogodišnji ugovor."\n"Nismo klub koji može priuštiti kupovine od 70 miliona, ali mogu sa ponosom reći da smo odbili ponude iznad 80 miliona za Pogbu. Isključivo prodajemo igrače koji žele otići. Iznenađen sam potrošnjom Milana i intera. Bitno je investirati, iako je ono što se dešava na terenu uvek odlučujuće. Milan i inter su favoriti za Scudetto jer su značajno ulagali u tim i imaju veći pobednički mentalitet u odnosu na druge rivale."\n"Razmišljali smo o Džeku pre par godina, dok Salah nikada nije bio naš cilj. Mislimo da je Juventus već jak i da nam fali još samo jedan vezista. Neću pričati o određenim imenima. Gundogan i Vazquez? Gundogan ima internacionalni pedigre, dok se Vazquez mora dokazati. Do sada je igrao samo za provincijalni klub."


Tihić zatražio da se Glavni odbor SDa izjasni o njegovoj liderskoj poziciji | Kliker.info\nTihić zatražio da se Glavni odbor SDa izjasni o njegovoj liderskoj poziciji\nPredsjednik Stranke demokratske akcije (SDA) Sulejman Tihić zatražio je danas od članova Glavnog odbora stranke, koji na sjednici u Sarajevu raspravlja o implemenentaciji izbornih rezultata, da se izjasne o tome da li on ima podršku za ostanak na liderskoj poziciji.\nTihić je u svom obraćanju najavio da će, ukoliko ne dobije podršku Glavnog odbora, odmah podnijeti neopozivu ostavku na funkciju predsjednika stranke.\nU toku je rasprava članova Glavnog odbora ove stranke o Tihićevom prijedlogu za izjašnjenje o podršci. Informacije do kojih su novinari mogli doći, s obzirom da je sjednica zatvorena za javnost, očekivanja su da će većina članova dati podršku Tihiću, ukoliko se odluči izjašnjavati o njegovoj poziciji. Tihić je inače u svom izlaganju kazao da je pozicija SDA u procesu implementacije izbornih rezultata veoma dobra, te da je nakon izbora ovo najjača parlamentarna stranka. Međutim, za razliku od prošlih izbora, SDA više nije ubjedljivo najjača politička stranka, već postoje tri stranke približne političke snage, dodao je Tihić. Glavni odbor SDA danas, osim implementacije izbornih rezultata, razmatra i aktuelnu političku situaciju u BiH, te izbor predsjednika Glavnog odbora za naredni mandatni period.


78 posto hrane koju jedemo je iz uvoza\nZa prva tri mjeseca ove godine Bosna i Hercegovina ostvarila je izvoz u vrijednosti od 2,85 milijardi KM, što je manje za 0,47 posto u odnosu na isti period prošle godine. Uvoz u BiH bio je 4,69 milijardi KM, što je 4,47 posto više nego godinu prije.\n- Ovakve promjene rezultirale su pokrivenošću uvoza izvozom od 60,7 posto, što je manje za 4,73 posto u odnosu na prvi kvartal 2018. Ukupan obim vanjskotrgovinske razmjene je povećan za 2,54 posto i njegova vrijednost je 7,55 milijardi KM. Vanjskotrgovinski deficit je povećan i iznosi 1,85 milijardi KM, kazala je Belma Hasić iz Vanjskotrgovinske komore BiH.\nKako je kazala, očekuje se usporavanje ekonomskog rasta i u BiH u ovoj godini, kao i u svim evropskim zemljama, a zbog problema u pojedinim zemljama smanjen je izvoz u Tursku, Poljsku, Češku, Slovačku, dok je izvoz u Rusiju povećan. Zabilježen je i pad uvoza iz Njemačke od oko 1,5 posto, dok su ostali značajni trgovinski partneri uglavnom nastavili sa rastom uvoza proizvoda u BiH.\n- Kada je u pitanju agroindustrijski sektor, izvezeno je proizvoda u vrijednosti od 184,4 miliona KM, a uvezeno 724,1 KM, što nam pokazuje da je hrana koju građani BiH jedu 78 posto iz uvoza. Pokrivenost uvoza izvozom kada je u pitanju pivo je dva posto, što je poražavajuće, a to je zbog stalnog pada cijena uvoznih piva iz Srbije, Hrvatske i Slovenije, kazala je Amila Šehić, iz Makroekonomskog sektora VTK-a, te dodala kako je nastavljen negativan trend kada je u pitanju mlijeko, te i dalje izvozimo UHT mlijeko, a uvozimo sireve, to jeste proizvode sa većom dodanom vrijednosti.


Priveremeno vraćena pijaca na "Crvenoj česmi" - Ozon Media\nSremska Mitrovica – Gradska uprava Sremska Mitrovica je na inicijativu Mesne zajednice “Nikola Tesla” i građana privremeno vratila pijacu na lokaciji kod “Crvene česme” koja je iz tehničkih razloga bila uklonjena.\nGradjani u saradnji sa Mesnom zajednicom “Nikola Tesla” su proklenuli inicijativu za ponovno postavljanje pijace zbog udaljenost Gradske pijace koja se nalazi na oko 2 kilometra od Crvene česme, a još jedan razlog je što su neki od sugrađana imali svoje tezge na ovoj pijaci preko kojih su ostvarivali osnovne prihode za život. Miroslav Konstantinović, član MZ “Nikola Tesla je ovom prilikom rekao da je utrošeno oko 140.000 dinara na uređenje pijace i na nove tezge, a kako najavljuje, u planu je postavljanje novih žardinjera, kontejnera i uređenje česme u stilu antičkog Sirmiuma.\nPrema rečima načelnika gradske uprаve zа urbаnizаm, komunalne i inspekcijske pоslоvе Vladimira Petkovića privremeno vraćena pijaca će ostati na postojećoj lokaciji do završetka radova na deonici puta na Bulevaru Konstantina Velikog nakon čega će biti izmeštena na drugu lokaciju jer u blizini saobraćajnice nije dozvoljeno postavljanje pijace i sličnih objekata. Kako dodaje načelnik Petković, za sada se razmatraju dve potencijalne lokacije, u blizini fudbalskog terena FK “Radnički” i druga na izlasku iz Mitrovice prema Laćarku na prostoru preko puta Javno komunalnog preduzeća “Komunalije”.


Mali preduzetnici protestovali ispred Skupštine Srbije zbog kovid krize | 013 info\nMali preduzetnici protestovali ispred Skupštine Srbije zbog kovid krize\nN1\tSub, 06/02/2021 - 20:02\nNekoliko desetina malih preduzetnika protestovalo je danas ispred Skupštine Srbije i od nadležnih zatražilo da donesu nove mere podrške preduzetnicima koji su pogođeni pandemijom kovid-19, jer one koje su usvojene do sada nisu dovoljne za opstanak.\nOni traže otpis, a ne reprogram poreza i doprinosa, ukidanje novih parafiskalnih nameta, trajno smanjenje poreza i doprinosa na male zarade na maksimalno 10 odsto sa sadašnjih 60 odsto - da svako ima najmanje 45.000 u odnosu na sadašnjih 32.000 dinara minimalca, pravedan, progresivan i transparentan poreski sistem i nadoknadu troškova onima koji su potpuno onemogućeni da rade i prestanak represije.\nU udruženju "Zaštitnik preduzetnika i privrednika Srbije" poručuju da su mere donete usled pandemije kovida-19 privredu bacile na kolena, s obzirom na to da je već bila poljuljana visokim nametima.\nDragan Subotić iz Turističke asocijacije Srbije je poručio da u periodu pandemije većina nije prihodovala ili njihovi prihodi nisu bili zadovoljavajući, zbog čega nisu mogli da izdvoje za namete. Dosadašnje mere su bile usmerene na očuvanje radnih mesta, a ne privrede.\n"Pod hitno tražimo da kao u najuređenijim zemljama Vlada donese odgovarajući set mera koji će pomoći najugroženijim sektorima, kao što je tursitički", rekao je Subotić.\nsrbija protest privrednik


Održana „Dečja pijaca” na Velikom trgu - Studio B\nOdržana „Dečja pijaca” na Velikom trgu Beoinfo\nBeogradBeograd Pocetna 24. 09. 2018. 11:12:07\nU okviru manifestacije Dani evropske bašine, opština Zemun i JKP „Gradske pijace” na Velikom trgu organizovale su edukativno-zabavni program „Dečja pijaca”, saopšteno je iz te opšine.\nZamenik predsednika opštine Damir Kovačević, uz reči zahvalnosti svim udruženjima građana, školama i vrtićima koje su uzeli učešće u organizovanju ovog programa, je rekao da su upravo deca najvažnija misija i vizija razvoja društva.\n– Naše trajno opredeljenje i naša obaveza je da obezbedimo da deca odrastaju u bezbednoj sredini, da imaju sve što im je potrebno u toku vaspitanja i obrazovanja, a to su novi vrtići i škole u naseljima gde nedostaju, uređeni sportski tereni, igrališta i šetališta. Za zemunske đake prvake smo i ove godine obezbedili rančeve i školski pribor. Tu smo da nagradimo svaki uspeh učenika u toku školovanja – rekao je Kovačević.\nUz pesmu i igru, oslikavanje znamenitih zemunskih spomenika kulture, učenje o zdravoj hrani, zanatstvu „Dečju pijacu” napravili su mališani iz zemunskih vrtića i osnovnih škola.\nVeliku pomoć u tome su im pružili Zavod za zaštitu spomenika kulture Grada Beograda, KUD „Branko Radičević”, KUD „Jana”, Urban sport, Udruženje „Mali kuvari”, Centar za socijalnu integraciju dece i mladih „Centar Zvezda”, Društvo prijatelja Batajnice, Prijatelji dece Zemuna, Radionica „Pustovanje vune”, Sokolina Art, Udruženje HERC, Udruženje „Krugovi umetnosti”, Boćarski savez Zemuna i Atletski klub „Mladost”.


Vukanović - Zvezda pripada sa najboljima\nCrvena zvezda gostuje ekipi Bajerna iz Minhena u sredu, 18. septembra, od 21 čas, i time će otpočeti takmičenje u grupnoj fazi Lige šampiona. Veliki uspeh već je ostvaren trećim plamenom u grupnu fazu evropskog takmičenja za tri sezone, a napadač Aleksa Vukanović najavljuje nove dobre rezultate crveno-belih u nastavku takmičenja.\n- Od početka pripremnog perioda čekali smo ovaj trenutak, spremali smo se za grupnu fazu Lige šampiona, to je bio naš cilj i srećan sam što smo uspeli da ga ostvarimo. Za tri dana započinjemo učešće u najelitnijem evropskom takmičenju. Odmerićemo snage sa ekipama koje poseduju izuzetan kvalitet, što je za nas motiv da se pokažemo u najboljem svetlu. Znamo da nas očekuju teški rivali, ali ova ekipa je stekla iskustvo u igranju Lige šampiona prethodne sezone koje će im mnogo značiti. Igrači su pokazali su da mogu da se nose sa ekipa iz evropskog vrha a nadam se da ćemo to ponoviti i ove godine - rekao je Vukanović.\nVisoki napadač je stigao u Zvezdu u januarskom prelaznom roku, ali su mu saigrači preneli iskustva igranja fudbala na najvišem nivou u Evropi.\n- Prošle sezone nisam imao priliku da igram Ligu šampiona sa Crvenom zvezdom, ali su mi igrači pričali kakvo je to iskustvo za njih, kao i koliko im znači sve što su doživeli u tom periodu. Naš stručni štab radi odličnu analizu, potpuno smo spremni da se nosimo sa bilo kojim protivnikom. Rad u Crvenoj zvezdi je izuzetno naporan, temeljan, tako da se osećam potpuno spremno za najveće izazove.\nVukanović je postigao odlučujući gol protiv Jang Bojsa u Beogradu, a najavljuje da će pokušati da nastavi golgeterski niz u Evropi.\n- Ja sam napadač, a mi živimo za to da dajemo golove. Naravno da se nadam da ću u i Ligi šampiona zatresti mrežu. Bajern je prva prepreka, ekipa neospornog kvaliteta, sa izuzetnim pojedincima, a mi ćemo dati sve od sebe da takmičenje započnemo povoljnim rezultatom - poručio je Vukanović.


Saudia nabavlja 70 aviona | Avio Press\nSaudia nabavlja 70 aviona\nNacionalna avio-kompanija Saudijske Arabije planira nabavku 70 novih aviona. Prevoznik sa Bliskog istoka želi da obnovi deo svoje uskotrupne i širokotrupne flote avionima kao što su Airbus A321, Boeing 777 i Boeing 787. Saudia već ima 70 naručenih aviona a sa novim porudžbinama, flota kompanije bi se duplirala.\nKako Reuters saznaje, Saudia je u pregovorima sa nekoliko banaka oko finansiranja nove nabavke. Kataloška vrednost sedamdeset novih aviona, po nekim procenama, iznosi 3 milijarde američkih dolara. Ovako veliki trošak bi dugoročno mogao da našteti firmi koja je već žestoko pogođena korona krizom.\nŠtrajk u Jat tehnici\nEvropa Helikopter Ansat sleteo na krov garaže u Iževsku\nEvropa Štrajk radnika na aerodromima u Portugaliji


04.12.2017 u 22:00\nDačić svakog jutra obilazi po pet mesnih odbora u Beogradu\nLider socijalista Ivica Dačić odlučio je na sednici Glavnog odbora u nedelju da promeša partijske karte pred beogradske izbore. Najpre je za svog zamenika postavio istoričara Predraga Markovića, koji će u narednih šest meseci na tom mestu zameniti Slavicu Đukić Dejanović, koja je ovu funkciju obavljala od juna prošle godine. Posle razgovora sa beogradskim stranačkim rukovodstvom, Dačić je predložio ministra energetike Aleksandra Antića, kao i na izborima 2008. i 2012, za kandidata socijalista za gradonačelnika – ukoliko SPS ne uđe u predizbornu koaliciju sa SNS-om. Treći, i za socijaliste možda najvažniji potez GO SPS-a jeste da Vladan Zagrađanin postane predsednik Izvršnog odbora. To je bilo očekivano, jer u stranci vlada uverenje da je reč o sposobnom operativcu koji uživa ugled u svim\n03.12.2017 u 13:48\nDačić: Kandidat SPS-JS za gradonačelnika Beograda biće Aleksandar Antić\nPredsednik Socijalističke partije Srbije (SPS) Ivica Dačić najavio je da će u slučaju da ta stranka izađe na beogradske izbore na listi sa Jedinstvenom Srbijom, kandidat koalicije SPS-JS biti aktuelni ministar rudarstva i bivši predsednik Skupštine Beograda Aleksandar Antić. Obraćajući se novinarima pre početka sednice Glavnog odbora socijalista, Dačić je kazao da će do kraja meseca ili početkom naredne godine vrh SPS-a u dogovoru sa Srpskom naprednom strankom i Aleksandrom Vučićem odlučiti da li će na beogradske izbore te stranke izaći na zajedničkoj ili na dve odvojene liste. „Imamo dve opcije, razgovaraćemo sa Vučićem o zajedničkoj listi ili ćemo samostalno na izbore sa Jedinstvenom Srbijom. U svakom slučaju, očekujem pobedu sa koalicionim partnerima, odnosno sa Aleksandrom\n11.11.2017 u 09:24\nRužić: Birački spisak najažurniji od uvođenja višestranačja\nMinistar državne uprave i lokalne samouprave Branko Ružić izjavio je danas da je jedinstveni birački spisak najažurniji do sada i da svi državljani Srbije mogu da provere svoj status u biračkom spisku. Ružić: Izbori u Beogradu u prvom kvartalu 2018. godine Potpredsednik SPS Ružić očekuje da beogradski izbori budu održani u prvom kvartalu sledeće godine i navodi da će odluka o načinu izlaska na te izbore biti doneta u dogovoru sa koalicionim partnerom, Srpskom naprednom strankom. „Očekujem da beogradski izbori budu u prvom kvartalu sledeće godine, mislim da je to realan termin i očekujem da strateško partnerstvo između SNS i SPS u Beogradu ponovo pokaže rezultat i afirmiše sve što je urađeno u prethodne tri i po godine”, rekao je Ružić gostujući na RTS. Upitan da li to\n20.08.2017 u 17:20\nMrkonjić obišao Miloševićev grob\nPočasni predsednik Socijalističke partije Srbije Milutin Mrkonjić obišao je u Požarevcu grob nekadašnjeg šefa države i lidera stranke Slobodana Miloševića i buketom cveća obeležio dan njegovog rođenja - 20. avgust. Mrkonjić, kako se navodi u njegovoj izjavi prosleđenoj Tanjugu, „kao i do sada, u sličnim prilikama, nije štedeo reči divljenja o nekadašnjem predsedniku i svom prijatelju”. „Dok god sam živ, dokle god mogu, dolaziću ovde da odam poštu jednom velikom čoveku, na žalost jednom od retkih velikih državnika kojeg smo imali i koji je mučki ubijen u Hagu”, rekao je Mrkonjić. On je, takođe, ocenio da aktuelna vlast u Srbiji, „pa i rukovodstvo SPS”, imaju moralnu obavezu da se Miloševiću podigne spomenik u Beogradu, da se jedan od bulevara u prestonici nazove njegovim imenom i\n27.07.2017 u 12:08\nRužić: Ne treba da živimo u mitomaniji\nMinistar za državnu upravu I lokalnu samoupravu Branko Ružić smatra da svi koji su pozvani na unutrašnji dijalog o Kosovu treba da se odazovu i dodaje da će svi oni koji to žele da politizuju time samo pokazati neodgovornost. On je za N1 ocenio da je predsednik Aleksandar Vučić pokrenuo jednu bremenitu temu, ističući da podržava da se otvori nešto što vekovima stoji Srbiji kao kamenčić u cipeli. Naravno da neće biti jednoumlja, kaže Ružić i dodaje da treba čuti i razlike. „Ne treba da živimo u nekoj mitomaniiji, ne samo o Kosovu, ovo je 21. vek. A istina je to da Kosovo nije subjekt međunarodnog prava, da dole živi ne tako mali broj naših sunarodnika, I treba im pomoći…”, rekao je on. Ružić smatra da smo daleko od pravno-obavezujućeg sporazuma, i da je važno ubrzati što pre\n19.07.2017 u 22:00\nJoš nisam dobio zaduženje za južnu i istočnu Srbiju\nJoš nisam dobio konkretno stranačko zaduženje, ali očekujem da će to pitanje biti rešeno na jednoj od narednih sednica Predsedništva Socijalističke partije Srbije. Na ovaj način novi potpredsednik SPS-a Novica Tončev u intervjuu za „Politiku” odgovara na naše pitanje čime će se ubuduće baviti u stranci. Kaže da postoji opcija da mu bude povereno zaduženje da vodi računa o stranačkoj infrastrukturi u južnoj i istočnoj Srbiji.\n17.07.2017 u 16:05\nDačić: Srbija ne menja svoju politiku prema EU, NATO i Rusiji\nALEKSINAC – Evropski put Srbije ničim se ne suprotstavlja njenim prijateljskim odnosima sa drugim zemljama, rekao je danas prvi potpredsednik Vlade i ministar spoljnih poslova Ivica Dačić upitan da komentariše poziciju Srbije u odnosu na EU, NATO i Rusku Federaciju. Dačić je takođe podsetio da se srpska politika o tim pitanjima nije menjala. „Mi jesmo opredeljeni za evopski put, jer smatramo da je to u najboljem interesu građana Srbije. Sa druge strane mi imamo i svoje druge strateške ciljeve i prioritete, kao što je očuvanje našeg suvereniteta i integriteta, kao što je princip vojne neutralnosti i naše zalazganje za unapređenje odnosa sa tradicionalnim prijateljima kao što su Rusija i Kina i niz drugih zemalja”, naveo je Dačić. Dačić: O statusu Humanitarnog centra u narednom


Postavljen prvi solarni panel u sklopu Solari 3000+ i Solari 500+ | MINA\nPokrenuli inicijativu za skraćenje mandata Skupštine\nDPS bi glasalo 28,2 odsto građana, Demokrate 14,9 odsto, DF14 odsto\nNaslovnicaMINA BusinessPostavljen prvi solarni panel u sklopu Solari 3000+ i Solari 500+\nPostavljen prvi solarni panel u sklopu Solari 3000+ i Solari 500+\nPodgorica, (MINA-BUSINESS) – Na krovu porodične kuće Kisića, u nikšićkom naselju Rastovci, instaliran je prvi solarni panel u okviru projekta Solari 3000+ i Solari 500+, saopštili su iz Elektroprivrede (EPCG)\nKako su kazali, na taj način je iz nikšićkih Rastovaca otpočela energetska tranzicija u Crnoj Gori.\nPredsjednik Odbora direktora EPCG, Milutin Đukanović, kazao je da misle da je to budućnost Crne Gore i da država ima izvanredan solarni potencijal.\n„Ovo je samo početak i ubijeđen sam da će na hiljade kuća imati fotonaponski sistem odnosno malu solarnu elektranu na svojim krovovima. Naša poslovna filozofija je pobijedila ne samo u Crnoj Gori, nego u cijeloj Evropi: proizvoditi električnu energiju tamo gdje se troši“, rekao je Đukanović.\nĐukanović je kazao da je EPCG nabavila opremu vrijednu 22 miliona EUR.\n„Možete misliti koliko smo samo po tom osnovu uštedjeli za potrošače“, dodao je Đukanović.\nKako je rekao, svjedoči se da su cijene na berzi električne energije preko 300 evra po MWh.\n„Porodica koja ugradi ovaj sistem više neće zavisiti od cijena električne energije. Ona će proizvoditi sopstvenu električnu energiju, razmjenjivati sa našim sistemom i nakon otplate rata, ovo je njihovo, računi za struju oko nula EUR“ – rekao je Đukanović i čestitao porodici Kisić.\nIzvršni direktor EPCG, Nikola Rovčanin, kazao je da je danas istorijski dan za EPCG i čitav energetski sektor.\n„Projekat Solari 3000+ je zaživio u praksi i dobio prvog korisnika i ja mu iskreno čestitam na tome“ – rekao je Rovčanin.\nOn je, kako je saopšteno, kazao da se nada da će se ovaj projekat nastaviti ubrzanom dinamikom jer je to neophodno u uslovima energetske krize da se bude što više energije upravo na mjestima gdje se ona troši.\n„To je sva suština. Nadamo se da će potrošači biti zadovoljni instaliranom opremom i biti primjer da za nekoliko godina u Crnoj Gori bude što više krovova sa panelima, imajući u vidu da je zelena energija naša potreba u ovom momentu“, istakao je Rovčanin.\nPredsjednik opštine Nikšić, Marko Kovačević, rekao je da nova faza razvoja Crne Gore kreće upravo iz Nikšića.\n„EPCG je stvorila jednu novu vrijednost i za našu zemlju i za naš grad. U saradnji sa Opštinom uspjeli smo da imamo prvog korisnika upravo u Nikšiću“, istakao je Kovačević.\nKovačević je dodao da da se otvorila i nova firma, Solar Gradnja, što će, kako je rekao, značiti i nova radna mjesta za Nikšićane i ostale građane Crne Gore.\n„Tako da bih iskoristio priliku da čestitam i EPCG i Solar Gradnji i porodici Kisić“,, a nama je zadovoljstvo što smo učestvovali u ovom projektu, što ćemo imati energetsku efikasnost na višem nivou i što ćemo imati veći broj radnih mjesta u opštini Nikšić, kao što smo i obećali“, kazao je Kovačević.\nIvan Kisić, prvi vlasnik solarnog panela, zahvalio se EPCG što je izabrala njegovu kuću da bude prvijenac u ovom projektu.\nIz EPCG su naveli da će ekipe Solar Gradnje ugrađivati fotonaponske, solarne panele širom Crne Gore, a zbog velikog interesovanja za učešče u projektu, za koji se prijavilo preko 14 hiljada potrošača, uskoro će se pokrenuti i projekat SOLARI 5.000+.\n„Podsjećamo da potrošači, ugradnjom fotonaponskih panela, imaju mogućnost da sami proizvode električnu energiju za sopstvene potrebe, a eventualni višak prodaju EPCG. Tako od potrošača i kupaca, postaju proizvođači i prodavci, poštujući pritom životnu sredinu“, navodi se u saopštenju.\nIstiče se da je položaj Crne Gore idealan za proizvodnju električne energije iz obnovljivih izvora, a da će se EPCG potruditi da svakom građaninu ponudi mogućnost da ima solarnu elektranu na svom objektu.\n„EPCG je, u skladu sa svojim dugoročnim ciljevima, strategijom održivosti i bilateralnom saradnjom sa EU, u cilju smanjenja emisije CO2, inicirala projekte koji se odnose na zamjenu i smanjenje korišćenja štetnih izvora energije“, navodi se u saopštenju.\nTako, kako je saopšteno, EPCG razvija i projekte, izgradnje vjetroelektrane „Gvozd“, plutajućih solara na našim hidroakumulacijama, solarnih elektrana na neplodnom zemljištu, kao i solarnih elektrana, „Velje Brdo“ i „Briska Gora“.\n„Radi se i na projektu ekološke rekonstrukcije TE „Pljevlja“, realizaciji projekta hidroelektrana „Komarnica“ i „Kruševo“, ugradnji osmog agregata u HE „Perućica“, te projektu regulacije voda u Nikšićkom Polju“, dodaje se u saopštenju.\nPodgorica, (MINA-BUSINESS) - Predsjednica Upravnog odbora Američke privredne komore u Crnoj Groi (AmCham) Svetlana...


Vučić i Putin u petak o „migovima“ - 05.10.2017, Sputnik Srbija\nPredsednik Srbije Aleksandar Vučić rekao je da će u petak telefonom razgovarati s predsednikom Rusije Vladimirom Putinom, prenosi Tanjug. 05.10.2017, Sputnik Srbija\n13:35 05.10.2017 (Osveženo: 16:16 05.10.2017)\n© Sputnik / Sergey Pivovarov / Uđi u foto-galerijuMig-29\nVučić će Putinu preneti zahvalnost zbog isporuke „migova“ pod najpovoljnijim uslovima.\n„Srbija će uskoro imati operabilnih 10 aviona MiG-29, što je, u poređenju sa regionom, ubedljivo najznačajniji broj i na tome se neće stati, jer je želja da se građani osećaju sigurno“, izjavio je danas predsednik Republike Aleksandar Vučić.\nDodao je da će u petak imati važan telefonski razgovor sa predsednikom Ruske Federacije Vladimirom Putinom.\n„Zahvaliću na pomoći, jer smo to dobili pod najpovoljnijim mogućim uslovima, a mi ćemo nastaviti da jačamo svoju armiju“, rekao je predsednik Srbije.\n„Mi nikakve sukobe nećemo i ne želimo, ali hoćemo da budemo sigurni da smo u stanju da zaštitimo, sačuvamo i odbranimo našu zemlju“, rekao je Vučić nakon otvaranja fabrike u Rumi.\nStanje u vojsci, smatra predsednik, neuporedivo je bolje nego što je bilo ranije, a podsetio je da, kada je on postao ministar odbrane, da tada nije bio nijedan MiG-29.\n„Imali smo jedan plus jedan MiG-21, kao i dva MiG-29 van resursa. Nemojte da zaboravite da sam više puta rekao da sam bio izložen podsmesima i napadima kako nikada neće stići ti ’migovi‘, videli ste da ih nisam čak čekao na aerodromu, zato što se podrazumeva da, kada narodu i građanima kažem da sam se dogovorio sa predsednikom Putinom, to znači da će to biti urađeno“, rekao je predsednik.\nVojnici će biti zadovoljniji, ističe Vučić i kaže da će imati „značajno, veoma značajno povećanje plata“.\n„Da li je to dovoljno — nije, ali i sledeće godine, kada dođe kumulativno, kada računate, biće značajno više. Oni nemaju manje u odnosu na ono što su imali pre smanjenja, sada će imati značajno više, tako da verujem da je vojska danas mnogo jača, a vi ćete imati priliku 20. oktobra da vidite kako treba da izgleda opremljeno 1.500 vojnika naše specijalne brigade, ali videćemo da li će biti još nekih“, rekao je Vučić.\nRuski vojni transporter „antonov 124“ sa delovima „migova“ sleteo je 2. oktobra na vojni aerodrom „Batajnica“.\nNakon sletanja „Ruslana“ na batajnički aerodrom, Vulin je izjavio da je 4. jula od ruske strane stiglo obaveštenje da će dogovor između vrhovnog komandanta Oružanih snaga Ruske Federacije Vladimira Putina i vrhovnog komandanta Vojske Srbije Aleksandra Vučića biti ispunjen 2. oktobra.


Varadkar: Ako ne bude konsenzusa sastanak Evropskog saveta\nTanjug 23. oktobra 2019. 15:10\nDABLIN – Lideri Evropske unije možda će morati da se sastanu još u petak ukoliko ne budu mogli da se dogovore preko kontakata sa predsedavajućim Donaldom Tuskom u vezi sa potencijalnim produženjem Bregzita, izjavio je danas irski premijer Leo Varadkar.\n„Ako postoji konsenzus, to možemo da uradimo pisanom procedurom. Ako ga nema, onda ćemo morati da sazovemo sastanak Evropskog saveta, verovatno sledećeg ponedeljka, možda čak i u petak\nda razgovaramo o tome da li ćemo odobriti produženje ili ne, na koliko dugo i pod kojim uslovima“, rekao je Varadkar parlamentu, preneo je Rojters.\nNaravno, irska vlada je uvek navodila da želi da izbegne rizik od izlaska Velike Britanije bez sporazuma i taj pristup ćemo imati, istakao je Varadkar.\nPoslanici će se setiti produženja koje je odobreno (bivšoj) premijerki (Terezi) Mej, koje nazivaju fleksibilno proširenje… Nadam se da će (britanski) parlament sada pristupiti razumnoj brzini u zaključivanju ovog sporazum o izlasku (iz EU)“, rekao je Varadkar.


Za dobrotvorne svrhe od dijaspore u Srbiju stiglo 4,25 miliona dolara\nVesti Autor:Beta02. mar. 202120:364 komentara\nZa dobrotvorne svrhe u Srbiji od dijaspore je prošle godine stiglo 4,25 miliona dolara, saopštila je Fondacija Ana i Vlade Divac.\nIstraživanje je pokazalo su da je 46 odsto donacija – 1,95 miliona dolara, dato za borbu protiv epidemije, a 54 odsto – 2,3 miliona dolara za smanjenje siromaštva i druge vrste lečenja, kao i u ostale svrhe.\nTo pokazuju podaci iz istraživanja organizacije Catalyst Balkans, koje je predstavljeno na panel-diskusiji „Filantropija nema granice“, u organizaciji Fondacije Ana i Vlade Divac uz podršku Američke agencije za medjunarodni razvoj (USAID).\n„Mi smo iz dijaspore ;počeli da pružamo podršku i organizujemo pomoć za našu zemlju, a danas, kada nam je baza u Srbiji, imamo ogromnu podršku naših ljudi iz dijapsore“, rekao je nekadašnji košarkaš Vlade Divac, osnivač Fondacije.\nPrvi dan panela „Filantropija nema granice“ okupio je više od 130 učesnika iz Srbije, SAD, Austrije, Holandije, Finske, Francuske, Kanade, Velike Britanije i Bosne i Hercegovine, koji su razgovarali o saradnji neprofitnih organizacija sa srpskom dijasporom.\ndijasporaFondacija Ana i Vlade DivacHumanitarna pomoćVlade Divac


Svijet da se spremi za šok, sa naftom još gore | Banjaluka.net\nPrezasićenost tržišta nafte obara cijene tog energenta, a situacija će iduće godine biti još gora, procjenjuje američka investiciona banka “Goldman Saks”.\nCijene nafte su trenutno 50 odsto niže u odnosu na nivo iz istog perioda prošle godine, ali bi u 2016. mogle dodatno da potonu i spuste se na blizu 20 dolara za barel, prema procjeni stručnjaka “Goldman Saksa” i Organizacije zemalja izvoznica nafte (OPEK), prenosi poslovni portal Biznis insajder.\nVenecuelanski ministar za naftu Eulohio del Pino izjavio je da OPEK ne može dozvoliti rat oko cijene nafte i da će morati uskoro da preduzme akcije za stabilizovanje naftnog tržišta. Na pitanje koliko će cijene nafte pasti u 2016. ako OPEK ne promjeni politiku, Del Pino je rekao: “Na oko 25 dolara”.\nMišel Dela Vinja iz “Goldman Saksa”, sa druge strane, vjeruje da bi cijene mogle pasti i do 20 dolara za barel, iako postoji šansa od svega 15 odsto da se to zaista i desi.\n“Ukoliko se cijene spuste do tog nivoa, to će biti samo privremeni šok po sistem prije nego što se tržište ponovo stabilizuje”, rekao je Dela Vinja za Bi-Bi-Si-jev Radio 4.\nAmerička “laka” nafta (WTI) za isporuku u januaru pojeftinila je jutros 84 centa na 41,06 dolara za barel, dok je za 51 cent pojeftinila i sirova nafta tipa “brent” na 44,15 dolara, takođe za januarske isporuke.\nCijene nafte su u petak pale na dvomjesečni minimum, nakon što je Međunarodna agencija za energetiku saopštla da su globalne komercijalne zalihe dostigle nivo od čak tri miliona barela.\nSve veća očekivanja da će američka Uprava federalnih rezervi narednog mjeseca podići kamatne stope, prvi put u posljednjoj deceniji, uticala su na jačanje vrijednosti dolara, što se takođe odrazilo na pad cijena nafte.